Tiktoker Saran Tolak Ansur Anak Kecil Menangis Di Kedai Makan, Betty -“Tak Boleh Selfish. Saya Pun Sakit Hati!”

Baru-baru ini tular di media sosial seorang Tiktoker dikenali sebagai Cikgu Ayu menegur supaya orang ramai bertolak ansur dengan anak-anak kecil yang membuat bising di kedai makan berikutan kejadian yang dilaluinya apabila anaknya yang menangis di kedai makan dipandang pelik oleh sesetengah individu.

Namun, tegurannya itu mengundang pelbagai reaksi dari warganet kerana merasakan peranan ibu bapa juga penting bagi tidak membiarkan anak-anak menjadi tidak terkawal.

Salah satunya, pelakon dan usahawan, Betty Rahmad yang menyatakan dia tidak bersetuju dengan apa yang diperkatakan TikToker tersebut kerana dia juga mempunyai anak kecil dan kerap makan di luar.

Kata Betty, sebagai pengunjung kedai makan, sudah tentu pelanggan membayar untuk mendapat makanan dan suasana yang selesa, bukan mendengar tangisan serta riuh anak-anak kecil.

“Diorang datang ke kedai makan nak makan, diorang bayar diorang nak makan bukan nak dengar anak kita menangis.” katanya dalam video yang dimuat naik di laman Tiktok miliknya.

Jadi, dia merasakan ibu bapalah yang memainkan peranan sama ada membungkus makanan dan membawa pulang supaya tidak mengganggu orang lain ataupun membawa mainan bagi melekakan seketika anak-anak ketika penjaga sedang makan.

“Mak ayah tak boleh selfish. Saya pun sakit hati, saya pandang 360 darjah kalau tengok mak ayah elok makan tapi anak tengah menangis dan ganggu orang lain” tambahnya.

Dalam pada itu, pengarah Micheal Ang juga turut meluahkan pendapatnya bahawa wanita berkenaan tidak seharusnya menyalahkan orang lain sekiranya mereka berasa kurang selesa, sebaliknya ibu bapa yang sepatutnya mengajar anak-anak untuk menjaga kelakuan ketika di tempat awam.

Meninjau di ruangan komen perkongsian Betty dan Micheal, rata-rata bersetuju dengan pendapat kedua-dua selebriti ini dan merasakan lebih baik ibu bapa yang mempunyai anak kecil makan dirumah kerana dapat mengawal anak-anak daripada menggangu orang lain.

Sumber: TikTok Betty Rahman, Instagram Micheal Ang


Guna Ubat Gegat Dan Minyak Diesel, Anak Tukang Kayu Dedah Petua Awet Kayu Supaya Tahan Lama Dan Elak Serangan Anai-Anai.

Ada antara kita suka kerja kayu iaitu, pertukangan. Malah ada yang melakukan pelbagai DIY untuk menghias rumah. Ada juga menjadikan ia sebagai sumber pendapatan sambilan.

Namun tahukah anda bahawa untuk bertukang perlu ada ilmu mengenai kayu salah satunya adalah memastikan kayu tahan lama terutama dengan serangan anai-anai.

Sebagaimana perkongsian tukang kayu ini, beliau memberitahu cara untuk mengawet kayu agar kekal tahan lama termasuk serangan anai-anai. Ikuti perkongsian ini.

Petua mengawet kayu.

Salam sehobi rakan-rakan tukang sekalian.
Ramai tukang suka menggunakan kayu untuk projek-projek DIY. Kayu memang cantik dan berseni semulajadi selain senang dibentuk, dicantum dan dikendali. Tetapi kayu lama kelamaan akan reput, rosak tekstur asal dan hilang kekuatannya terutama jika terdedah kepada faktor cuaca, kulat dan serangga.

Saya kongsikan di sini petua mengawet kayu supaya tahan lama yang diajarkan oleh bapa saya seorang tukang rumah, tukang kayu dan pernah terlibat dengan industri kayu balak di Sarawak selama berpuluh tahun.

Teknik rawatan kayu ini sangat ekonomik. Saya hanya gunakan campuran ubat gegat (naphthalene) dengan minyak diesel. Sediakan bahan dalam kuantiti sesuai dengan jumlah kayu yang hendak dirawat. Biasanya seliter diesel cukup untuk 1 meter padu kayu. Saya gunakan sebungkus ubat gegat seperti dalam gambar untuk seliter diesel.

Ubat gegat

Sebungkus ubat gegat (moth ball) seperti ini untuk setiap satu liter diesel cukup untuk merawat 1m padu kayu

Ubat gegat ditumbuk halus sehingga menjadi tepung dan dilarutkan di dalam minyak diesel. Gunakan topeng pernafasan yang sesuai semasa penyediaan dan proses merawat kayu sebab wap naphthalene ini bahaya jika disedut berlebihan. Kayu yang hendak dirawat mestilah betul-betul kering. Campuran bahan tadi boleh disapu dengan berus atau penggelek cat, ataupun disembur ke atas kayu. Biarkan ia meresap ke dalam kayu dan keringkan. Jangan jemur terus di bawah matahari.

Setelah rawatan, kayu masih boleh diketam atau dilicinkan. Pastikan kayu sudah betul-betul kering dari kesan berminyak pada permukaan sebelum mengecat. Warna asal kayu tidak akan terjejas jika rawatan dibuat dengan betul. Kayu yang saya rawat dengan teknik ini terbukti tahan lama tanpa kesan kerosakan akibat cuaca, kulat mahupun serangga.
Bau ubat gegat akan kekal dalam isi kayu untuk tempoh bertahun-tahun walaupun kayu terdedah dengan cuaca panas dan lembap.

Malah kalau naik ke atas syiling rumah saya yang rangkanya dibuat dengan kayu terawat ini kita akan hidu bau ubat gegat walaupun setelah lebih 5 tahun! Lipas, cicak, tikus dan serangga-serangga perosak memang tak berani dekat.

Rak tempat isteri saya menanam bunga dibuat daripada kayu terawat dengan teknik ini.

Selepas dirawat, kayu-kayu ini terbiar selama lebih 4 tahun di atas tanah sebelum dikutip untuk dibuat rak pasu bunga.

Gambar menunjukkan rak tempat isteri saya menanam bunga yang dibuat daripada kayu terawat dengan teknik ini. Selepas rawatan, kayu tersebut terbiar selama lebih 4 tahun di atas tanah sebelum dikutip untuk dibuat rak bunga ini. Semasa memotong, bau naphthalene masih kuat dan kayu masih kekal elok. Rak bunga ini dah lebih setahun di situ tanpa dicat dan terdedah kepada cuaca di tepi pantai yang panas dan lembap, di atas tanah tanpa beralas.

Rak pasu bunga ini dah lebih setahun di situ tanpa dicat dan terdedah kepada cuaca di tepi pantai yang panas dan lembap, di atas tanah tanpa beralas.

Semasa memotong kayu-kayu ini untuk dijadikan rak pasu bunga, bau naphthalene masih kuat dan kayu masih kekal elok walaupun terbiar lebih 4 tahun.

Contoh kayu terawet yang terbiar atas tanah selama 5 tahun dan diserang anai-anai. Kaedah ini tidak membunuh anai-anai tetapi kayu selamat dari dirosakkan. “Terowong” anai-anai dah penuh atas kayu tapi kayu masih elok di permukaan dan dalamnya masih macam baharu

Semoga bermanfaat!


Rupanya Berbaloi Tanam Sendiri Cendawan Tiram, Boleh Tahan 9 Bulan Dan Tuai 6 Hingga 8 Kali, Wanita Ini Tunjukan Penjagaan Cendawan.

Pelbagai jenis masakan berasaskan cendawan menjadi kegemaran ramai ia termasuk cendawan tiram.

Bagi yang suka berkebun tentu ada bercadang untuk menanamnya sendiri. Sebenarnya mudah saja nak tanam di rumah.

Sebagaimana perkongsian puan Mysarah Mk, beliau telah membeli bongkah cendawan tiram secara online pada harga yang murah.

Hasilnya memang berbaloi. Hingga boleh dituai 6 hingg 8 kali. Nak tahu caranya ikuti penjagaan ini.

CENDAWAN TIRAM KELABU

4 hari je dah boleh tuai. Bongkah boleh beli di shopee banyak jual..
Saya kongsikan cara jaga bongkah cendawan ni daripada penjual yang saya beli bongkah ni

PENJAGAAN BONGKAH CENDAWAN TIRAM

(1) Letak bongkah di tempat yang lembap dan teduh. (cahaya matahari yang sikit)
*saya letak atas rak, bawah sinki yg bertutup tapi buka sikit pintu untuk pengudaraan.

(2) Setelah bongkah sudah matang (putih keseluruhan) :
(a) buka penutup dan spray air di sekeliling cendawan 3 kali sehari, selepas 7-10 hari, cendawan akan tumbuh

*kalau saya, sehari sekali pun dah cukup, cuma perlu letak kain lembap atas bongkah cndwn & letak 1 bekas berisi air berdekatan bongkah supaya bongkah sentiasa lembap
*JANGAN sembur air terus di mulut bongkah ,untuk mengelakkan tumbuh kulat hijau.
** Selepas buka penutup tu, kalau ada mcm kulat lain kt mulut bongkah tu, kena korek buang kulat tu dulu dan :
(b) Tutup semula dengan penutup rehatkan selama 7 hari (Semasa tutup, tak perlu siram air lagi)
Selepas tu br ikut lgkah (a) di atas.

 (3) Selepas petik cendawan, korekkan sisa akar yang tertinggal dan ikut langkah 2(b) di atas.
(4)Selepas 7 hari, ikut langkah 2(a) lagi di atas, cendawan akan keluar lagi. Begitulah ulang2 prosesnya 2(b) & 2(a) iaitu :

Selepas korek, rehat 7 hari tutup penutup. Jangan siram. Selepas itu baru siram.

Boleh tuai 6 hingga 8 kali

DaLam 7 hari cendawan mula tumbuh. Lepas tuai korek lagi.
**Boleh tuai 6-8 kali.
**Untuk yang separuh matang,perlu tunggu 2-3 minggu baru boleh penutup
** Kalau cendawan tidak keluar dalam masa 2 minggu, mungkin mulut tersumbat dengan benih, guna sudu yang bersih korek biji benih dan tutup 7 hari baru buka.
~ Syiokkkk oo tgk dia tumbuh.hari2 belek.. pd yg belum pnh ‘tnm’, boleh la cuba ‘tnm’ cndwn ni pula..best! Harga pun tersangatlah murah, jimat banyak Tahun lepas saya beli, bertahan 9 bulan bongkah ni masih bagi hasil.

Selamat mencuba.


5 Bulan Wanita Ni Amal Masker Buantan Sendiri, Kini Wajah Bertambah Cun!

Perkongsian kali ini daripada Nara B bersempena sambutan hari lahirnya yang ke 33 tahun pada 15 ogos yang lalu. Nora B telah berkongsi rahsia penjagaan kecantikan wajahnya. Katanya dengan berkongsi ilmu di hari kelahirannya itu adalah sebagai satu cara bersedekah.

Ayuh kita ikuti perkongsiannya.

“Masker beras ni adalah produk natural jadi akan makan masa untuk merperolehi kulit yang sihat. Bergantung pada kulit masing-masing. Macam saya hampir 5 bulan juga untuk mendapatkan kulit yang bersih.

“Dulu saya mempunyai masalah kulit yang sangat teruk. Tak boleh pakai produk-produk luar habis naik jerawat nanah yang besar. Nak cover dengan make up pun tak cantik sebab berkerutu. Siap ada yang cakap muka berkerutu lagi. Selepas amalkan masker, alhamdulillah kulit dah semakin sihat. Apply make up simple2 n pakai bedak baby ja. Di sini saya sertakan bahan-bahan dan cara buat.”-Nara B

Manfaat masker beras pulut:
* anti penuaan
* mengurangkan kulit berminyak
* membuang sel-sel mati
* menganjalkan kulit
* mencerahkan kulit

MASKER BERAS PULUT
BAHAN-BAHAN
* Susu full cream
* Beras pulut ( tak perlu basuh )

CARA MEMBUATNYA
* Ambil beras pulut kemudian blander sehingga halus.
* Dah halus ambil dalam 2 sudu makan masuk dalam bekas dadih dan tuang sedikit susu full cream. Jangan cair sangat dan jangan pekat sangat.
* Kemudian simpan semalamam dalam peti sejuk
* Boleh tahan sehingga seminggu

CARA PENGGUNAAN
* Apply di muka 2 hari sekali..nak cantik kena rajin
* Sapu perlahan-perlahans pada wajah dan biar sehingga kering. Time ni kulit muka akan tegang sangat.
* Kemudian boleh bilas dengan air dan lap dengan tuala bersih. Kalau boleh khas untuk muka sahaja.
* Bagi mendapatkan kulit muka lebih cantik haruslah pakai apa-apa moisturizer. Macam saya pakai Serum Vit C saja.

sumber : Nara B


“Ya Allah Baru Hari Ini Ibu Dengar Aafiyah Sebut Nama.” Aafiyah  Sebut Datuk Seri Siti Nurhaliza Ketika Live Buat Tokti Terkedu!

Setiap kali gambar atau video si cilik ini dimuat naik di media sosial, pasti ada sahaja gelagatnya yang mencuit hati. Terbaru, satu video Datuk Seri Siti Nurhaliza bersama anak kesayangannya Siti Aafiyah Khalid telah menghiburkan ramai dengan gelagat lucu dua beranak ini.

Apa yang mengejutkan semua adalah buat pertama kalinya , anak perempuan buah hati penyanyi nombor satu negara ini menyebut nama penuh ibunya buat pertama kali ketika sesi live di Instagram.

Telatah spontan Aafiyah yang baru berusia dua tahun itu ketika membantu ibunya mempromosikan tudung membuatkan penyanyi nombor satu negara itu berubah riak muka terkejut.

Menurut Siti, itu pengalaman pertamanya mendengar Aafiyah menyebut nama pentasnya sebagai seorang penyanyi.

“Datuk Siti Nurhaliza ke? Ya Allah baru hari ini ibu dengar Aafiyah sebut nama Datuk Siti Nurhaliza.

“Aafiyah cakap cepat, heh, cepatlah…Ya Allah Aafiyah ni, satu-satu keluarkan,” katanya ketika meminta Aafiyah mengulang semula.

Ini menunjukkan perkembangan Aafiyah yang mula bijak bercakap itu kemudian turut dimuat naik di Instagram. Siti Aafiyah lahir pada 19 Mac 2018 hasil perkongsian hidup  Datuk seri Siti dengan ahli perniagaan, Datuk Seri Khalid Mohamad Jiwa.


Rupanya Begini Peel Anak Perempuan. Ini Yang Ibu Ayah Kena Tahu.

Anak adalah permata hati buat ibu dan ayah. Ia adalah amanah buat setiap pasangan sebagai pengikat kasih.

Jadi sudah tentu, pasangan akan memastikan anak-anak menjadi seorang yang cemerlang dalam kehidupan.

Namun, dalam mendidik anak-anak berlainan jantina ada cabarannya. Bagi yang mempunyai anak perempuan sudah tentu ada cabarannya.

Peel anak perempuan yang kena tahu.

Semua ayah kena tahu ilmu fahami anak perempuan. Jika anak mudah terasa, tersinggung & emo lebih sabar la banyak-banyak.

Istighfar selalu agar di beri kesabaran. Anak perempuan memang semulajadi sensetif !

Kita tegur sikit je, dia punya meraung nangis macam kena rotan bertubi tubi.

– merajuk
– menyorok
– menangis
– menyendiri
– memogok

Semua benda ni dah jadi perkara biasa. Sabar je la. Dengan anak perempuan tak boleh kasar sangat, hatta kerja askar sekalipun.

Selasak mana pun anak perempuan kita, percayalah hati dia tetap sensitif.

– rendahkan suara
– lembutkan bahasa
– senyum selalu

InsyaAllah. Buat 3 benda ni.

Anak kita akan jadi sangat rapat & sangat selesa dengan kita sampai bila-bila. Ayah kekasih hati pertama setiap anak perempuan.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Kembalikan Kecergasan Badan Nak Raya Dengan Minuman Herba Ni!

Pastinya menempuh perjalanan yang jauh dan ditambah dengan jalan yang sesak, tentu semua itu meletihkan tubuh badan.

Oleh itu, kembalikan kesegaran tubuh badan seisi keluarga dengan minuman herba yang mudah disediakan ini.

Jadi dapatlah berhari raya dengan bersemangat dan aktif. Jom semak cara penyediaannya.

Air Tea O penyegar badan

Sesuai :
1. Seisi keluarga. (lelaki dan wanita)
2. Ibu-ibu mengandung yang selalu lemau.

Resepi :

1. Halia
2. Daun Pandan
3. gula (gula kabung/gula batu)
4. Uncang tea

Cara nya :

1. Rebus air + halia dan daun pandan
2. Setelah mendidih tutup api. Masukkan air panas tadi ke dalam Jug or cawan..letak gula + uncang tea (seperti bancuh tea biasa).

3. Siap untuk di hidang.


“Rezeki Buat Umrah Secepat Ni Lepas 2 Tahun Pandemik.” Tya Ariffin & Suami tunai Umrah, Anggap Rezeki Bulan Kelahiran!

Tiada hadiah yang lebih istimewa dibandingkan dengan peluang menjejakkan kaki ke tanah suci selepas berlakunya pandemik covid-19.

Demikian juga dengan selebriti, Tya Ariffin. Ibu kepada dua orang cahaya mata ini turut menyifatkan peluang menunaikan umrah itu sebagai hadiah paling istimewa bersempena dengan bulan kelahiranya.

Tya  dan suami, Asyraf Khalid berangkat ke Tanah Suci Mekah, bagi menunaikan ibadah umrah. Berita tersebut dimuatnaik menerusi laman Instagramnya.

Pada masa sama, dia turut menitipkan permohonan maaf seandainya dia ada menyakiti hati mana-mana pihak sebelum ini.

“Bismillahirahmanirrahim, inshallah lagi satu jam Tya akan bertolak ke Jeddah dan meneruskan perjalanan umroh.

“Tya mohon maaf kepada semua jika ada salah yang sengaja maupun tak sengaja,” tulis Tya menerusi kapsyennya.

Dikesempatan itu juga, Tya turut berharap agar semua pihak dapat mendoakan semoga segala urusannya bersama suami di Tanah Suci akan sentiasa dipermudahkan.

“Kepergian ini seperti rezeki bulan kelahiran Tya, mashallah. Doakan Tya dan suami dipermudah umrah hingga kembali lagi ke tanah air,” kongsinya lagi.

Pasangan suami isteri ini Walau bagaimanapun terpaksa meninggalkan dua orang anaknya Ariff Jiwa, 5, dan Azzahra Jiwa yang beru berusia tiga tahun.

Menerusi perkongsian terkini di ruangan Instagram stories, Tya dan suami difahamkan telah pun selamat tiba di bumi Arab Saudi.

Perkongsian tersebut mendapat perhatian rakan-rakan selebriti dan orang ramai. rata-rata menitipkan doa semoga dipermudahkan urusan umrah Tya dan suami.


“Rasa Nak Pitam. Tangan, Muka & Rahang Kebas.” Jasmin Hamid Kongsi Detik Kena Serangan Jantung

Pelakon Jasmin Hamid berkongsi pengalaman terkena serangan jantung menerusi aplikasi TikTok.

Jujur mengakui dirinya  tidak sangka akan diri mengalami  penyakit yang digeruni  itu memandangkan dia mengamalkan mengamalkan gaya hidup dan pemakanan sihat.

“Saya berlapang dada dan menganggap ini adalah ujian daripada Allah SWT. Doakan saya cepat sembuh dan boleh keluar hospital secepat mungkin,” kata pelakon berumur 48 tahun ini.

Jasmin Hamid sebelum ini dirawat di Unit Penjagaan Koronari (CCU) di sebuah hospital, di sini, selepas mengalami serangan jantung.

“Dada terasa berat seperti dihempap batu, kalau lambat ke hospital saya mungkin terkena serangan strok”.

“Selepas berjumpa Datuk Eizlan Yusof, saya sedang mengemas di dapur. Kemudian saya mula rasa kurang selesa seperti hendak pitam, yang mana tangan, muka dan rahang terasa kebas. Manakala kepala dan perut saya juga terasa sakit.

“Saya terus masuk ke dalam bilik kerana suami dan anak sudah tidur. Takut apa-apa terjadi saya berseorangan di ruang tamu. Peluh dingin sudah membasahi seluruh tubuh.

“Kemudian saya cuba tidur namun tidak mahu lelap. Saya makan ubat kerana mula rasa sakit-sakit badan kerana sebelum ini saya terkena ‘diarrhea’.

“Rupanya saya terlupa, arwah mak saya dulu dia sakit perut. Rupanya itu adalah tanda-tanda sebelum terkena serangan jantung,” kata Jasmin yang berkongsi pengalaman tersebut menerusi aplikasi TikTok.

Kebanyakan peminat mendoakan kesejahteraa dan kesembuhan pelakon itu.

“Saya tidak suka tinggal di hospital, terima kasih semua kerana mendoakan kesihatan saya kembali pulih. Suami hanya boleh berada di sisi ketika waktu melawat saja.

Terdahulu, berita itu dikongsikan suami Jasmin iaitu Nazmir Abd Rahim, 36, menerusi hantaran dimuatnaik di Instagram Jasmin memohon orang ramai dan pengikut pelakon itu sama-sama mendoakan kesihatannya kembali pulih.

Jasmin dan Nazmir yang juga pembantu peribadinya melangsungkan pernikahan di Jabatan Agama Islam Wilayah Persekutuan (JAWI), pada 19 November tahun lalu selepas lebih 10 tahun bergelar ibu tunggal.


“You So Fake On Camera.”  Reaksi Aleesya ‘Kantoikan’ Rutin Harian Erra Fazira Buat ramai Terhibur. Lucu!

Perkongsian video oleh dramatis terkenal Erra Fazira mengundang perhatian ramai. Erra Fazira menyahut cabaran yang trending di laman TikTok iaitu #dayinmylifechallenge.

Di dalam video tersebut,  Erra berkongsi rutin hariannya sambil di dengari anaknya, Engku Aleesya.  Apa yang melucukan adalah reaksi Aleesya yang akhirnya membuat rahsia Erra Fazira terbongkar.

Video pendek berdurasi 2:05 minit itu dimuat naik menerusi Instagram Erra Fazira ,  menyaksikan gelagat comel dua beranak ini.

Untuk memenuhi cabaran #dayinmylifechallenge ini, Erra Fazira menceritakan rutin harian yang dilakukannya setiap hari di hadapan Engku Aleesya sehingga membuatkan anaknya itu ketawa kelucuan.

Saya bangun pukul 6 pagi. Kita solat Subuh dulu, lepas solat Subuh saya akan pergi ke pasar untuk beli barang sarapan. Lepas tu terus siapkan sarapan sebab nak siapkan makanan untuk Aleesya. Dah buat sarapan, I pergi  jogging.

Aleesya dilihat cuba menahan tawa mendengar cerita tersebut. Malah, dia turut menafikan rutin harian yang dikongsikan mommynya.

Don’t do that Mom. You wake up Subuh then you sleep like 10 more minutes then go back to sleep. At 10 am, you wake up, you shower then go downstairs, you wait for me to finish class. Don’t do that mom, you so fake on camera.


“Mujur Isteri Tahu CPR.” Setelah 5 Minit Lemas, Anak Ini Dapat Di Selamatkan. Lelaki Ini Kongsi Detik Cemas, Moga Jadi Iktibar!

Siapa sangka dalam waspada menjaga keselamatan anak, kejadian yang tidak diingini tetap berlaku.

Bukan tidak prihatin tentang soal keselamatan anak-anak terutama di sekitar rumah.

Namun anak yang lincah kadang kala  ibu ayah terlepas pandang.

Begitulah yang terjadi kepada sebuah keluarga ini yang hampir kehilangan anak tersayang akibat lemas dalam kolam buatan sendiri.

Anaknya yang masih kecil tanpa disedari keluar ke halaman rumah tanpa sengaja telah jatuh di dalam kolam.

Setelah hampir 5 minit telah berjaya diselamatkan oleh ibunya sendiri dengan bantuan CPR.

Siapa yang tidak sedih dan trauma kejadian ini terjadi kepada darah daging. Lebih lagi kejadian berlaku didepan mata.

Moga jadi ikhtibar!

Pengajaran buat kami sekeluarga hari ini.

Pertama, betapa penting pengetahuan CPR.
Alhamdulillah, dengan kuasa Allah, petang tadi Atikah Mohd Ramzan dapat kembali anak bongsu kami selepas berjaya buat CPR sejurus selepas angkat dari kolam. Hampir 5 minit ibunya buat CPR anak kandung sendiri. Super Mom.

Kedua,
Penghadang yang lebih tinggi dari kepala pun dia boleh ambil kerusi dan panjat.
Jadi berwaspadalah sentiasa dengan anak kecil.

Kolam ni dah pun kami simpan.
Tak pasang dah lepas ni.
Pasang sebelum ni pun untuk ajar anak-anak berenang dan apungkan badan.
Kakaknya dah mahir, dia saja belum.

Mohon doakan banyak2 lagi untuk anak bongsu kami Alita Raysha Abdul Rahim.
Update dari ward kanak-kanak HRPB yang Alita mungkin dimasukkan ke ICU malam ni.

Ya Allah permudahkanlah urusan kami.

Video untuk ikhtibar bersama

Video ini asalnya untuk rekod sahaja kepada doktor mengenai berapa lama durasi kanak – kanak tersebut lemas tanpa oksigen.

Alhamdulillah semuanya selesai dan saya boleh simpan sendiri video ni. Tapi saya tekad untuk kongsi kecuaian dan kelemahan diri saya ini supaya menjadi kesedaran kepada ibu bapa lain, bahawa ‘hazard’ ada di mana-mana dan dari perkongsian ini kemalangan seperti ini boleh dielakkan dan banyak nyawa kanak-kanak lain juga boleh diselamatkan.

Kerana kerusi atau alatan untuk anak memanjat halangan ini ada di mana – mana, bukan penghadang kolam saja, malah penghadang di rumah kondo atau flat.

Tentang pagar yang terbuka, kami berada di luar berhampiran ketika itu. Semua sedang mencuci seluruh rumah termasuk kolam tersebut. Tentang lalai kami akui. Kerana itu kami berkongsi.

Ini kelemahan kami pada waktu itu. Itu yang kami ingin kongsikan. Realiti tak sentiasa indah, Video berdurasi 3 minit. Kurang 10 saat selepas tu kami tiba dan dengan izin Allah sempat diselamatkan.

Tapi jika ingin berlaku kemalangan, 10 saat kecuaian kami pun sudah cukup. Tentang kolam pula, air akan dikosongkan atau kolam ditutup apabila tidak digunakan.

Saya mendoakan dan memohon kepada Allah SWT agar anda semua disini dihindari dan dijauhi dari perkara seperti ini berlaku kepada ahli keluarga anda. InsyaAllah.

Kronologi kejadian

Ini video & kronologi apa yang berlaku kepada keluarga kami dalam tempoh 24 yang lepas, harap jadi iktibar kepada ibu bapa yang lain;

1. (Video) Jam 3:20 petang anak bongsu kami Alita Raysha lemas dalam kolam ketika bermain. Dia telah ambil kerusi dari belakang rumah dan panjat penghadang.

2. Kemudian kebetulan abangnya lalu dan nampak Alita kaku di dalam kolam.

3. Abangnya panggil saya dan isteri. Isteri saya cepat – cepat angkat Alita yang dah kaku dari kolam.

4. Isteri saya, seorang bekas jururawat di PPUM, yang selayaknya digelar Super Mom Atikah Mohd Ramzan dengan tenang melakukan CPR keatas anaknya sendiri yang dah tak bergerak masa tu.

5. Badan Alita dah keras dan membulat masa buat CPR tu, tiada respon apa-apa langsung. Memang dah terasa seperti kehilangan anak kami masa tu.

6. Alhamdulillah, dengan izin Allah S.W.T setelah lakukan CPR dengan sabar sambil memanggil – manggil nama anak kami tanpa mengalah, Alita kemudian merengek dengan sangat perlahan. Anak kami telah kembali kepada kami 5 minit selepas lakukan CPR. Kami terus hantar ke Jabatan Kecemasan HRPB.

7. Ketika di Jabatan Kecemasan, setelah stabil anak kami dihantar ke PHDU, namun malam itu jam 10 malam, Alita diserang sawan yang memberi isyarat mungkin ada gangguan pada otak akibat terputus oksigen seketika pada insiden petang tadi.

8. Pada jam 10:30 malam, doktor telah memindahkan anak kami ke Unit Rawatan Rapi Pediatrik untuk pemerhatian rapi.

9. Alhamdulillah, (Gambar) pagi ini Alita telah sembuh sepenuhnya dan menunggu tempoh 24 jam untuk discharge.

10. Kami jadikan ini pengajaran dan pengalaman betapa pentingnya pengetahuan CPR. Tanpa tindakan pantas isteri saya semalam, kami mungkin kehilangan anak kami selama – lamanya. Dan menghabiskan baki usia kami dengan penyesalan yang tak berkesudahan. Tak dapat malah tak sanggup kami bayangkan.

11. Kami juga jadikan ini pengajaran kepada kami yang mana setinggi mana penghadang sekalipun, anak tetap boleh ambil kerusi dan panjat. Pengawasan maksima keatas anak – anak sentiasa diperlukan.

12. Kolam itu tujuannya adalah untuk mengajar anak kami pengetahuan berenang dan apungkan badan dalam air ketika kecemasan. Dua orang kakak dan abangnya dah pandai, tapi Alita belum habis belajar lagi.

10. Harini kami ambil keputusan untuk simpan kolam ini, cuma mungkin pasang kemudian apabila anak dah betul – betul dewasa nanti. Mungkin juga tidak pasang terus.

11. Saya naikkan video ini hari ini agar menjadi pengajaran kepada yang lain untuk sentiasa berhati – hati. 5 minit sudah cukup untuk insiden seperti ini berlaku.

Hari ini, anak kami telah dikeluarkan dari ICU dan mungkin akan discharge sepenuhnya dalam tempoh 24 jam.

Alhamdulillah. Semuanya selesai.
Terima kasih kepada yang mendoakan.

Terima kasih juga kepada Kompleks Wanita, Kanak-Kanak dan Kardiologi HRPB yang memberi layanan terbaik kepada anak kami dan anak-anak kecil yang lain. Hanya Tuhan dapat membalas jasa baik kalian.

Semoga apa yang berlaku pada kami ini akan menjadi pengajaran pada ibu bapa yang lain juga.

Anak adalah rezeki dan juga tanggungjawab. Jagalah sebaiknya.


Surat Pesakit Tabligh Ini, Buat Frontliners Terharu. Ini Sebabnya Hati Rasa Sebak.

Ketika semua melahirkan rasa bimbang akan penularan wabak ini dan pesakit yang dijangkiti wabak ini lebih seribu orang, pastinya kita tahu, tugas yang mencabar dilalui oleh barisan hadapan kakitangan Kementerian Kesihatan Malayasia terutama para doktor dan jururawat.

Mereka bekerja tanpa henti supaya pesakit dirawat dengan sempurna sehingga sembuh. Bukan itu sahaja, mereka perlu dikuaratinkan agar tidak berjangkit dengan ahli keluarga. Malah ada dikhabarkan terpaksa memotong pendek rambut bagi mudah membersihkan setelah merawat pesakit yang dijangkiti. Pelbagai kisah lagi tentang pengorbanan barisan hadapan ini.

Situasi getir yang dihadapi oleh barisan ini pastinya menyentuh hati semua orang termasuk juga pesakit yang dirawati oleh mereka sendiri.

Sebagaimana perkongsian seorang jururawat, Zulaikha Zaki, mengenai sepucuk surat yang ditulis oleh salah pesakit yang dirawatnya yang pastinya membuatkan ramai terharu.

Ikuti perkongsiannya.

“Pesakit ni discharge petang tadi. Seorang tabligh. Then before dia balik, die selit surat ni celah-celah kertas kat kaunter wad dalam n  takde bagitahu siapa-siapa pun. Maybe dia thu dia tak boleh sentuh or bagi kami ape-apa barang even kertas.

Terharu….
Jangan kecam dorang. Dalam wad, dorang smua behave. Sangat dengar kata.
Kita kecam org alim dalam kita tak sedar bila akhir zaman ni Allah tarik manusia yg golongan baik n arif dengan ilmu agama dulu.”

UCAPAN TERIMA KASIH DAN KONGSI SURAH BANTU PENYEMBUHAN.

‘Assalamualaikum semua pejuang-pejuang yang kami sayangi sentiasa. Kami akan sentiasa ingat pengorbanan jihad anda sebab pantau kesihatan kami selama kami berada di wad 56 tingkat 5. Selamanya anda pejuang-pejuang layan kami dengan penuh kasih sayang.

Tujuan saya tulis ini ialah nak share beberapa amalan untuk pejuang semua. Sebab kami kasihan dan sedih lihat pengorbanan anda semua. Kami tahu anda letih dan bertarung nyawa untuk rawat kami. Anda pun ada family yang nak diuruskan tapi anda tetap bagi senyuman kat kami. Anda sembunyikan letih dan risau anda daripada kami.

(Kami tahu anda sembunyikan letih dan risau anda. Kami doakan anda semua kuatkan semangat, untuk Allah dan Rasul. Sentiasa dalam rahmat Allah, diberi sihat afiat, dimudahkan segala urusan begitu juga buat family anda semua. Allahumma Amin.

Amalan yang ulama share kat kita
Baca surah taghabun (surah 64, juz 28) sampai habis (Ayat 1-18 beserta makna) setiap pagi, kalau sibuk cari masa free, sebaiknya dibaca pagi.

Mula – Selawat (3 kali), Al-Fatihah (3 kali), Al-Ikhlas (3 kali), Hasbi Allah Wani’mal Wakil (313 kali)

Tutup dengan selawat (3 kali)

Tiup ke dalam minuman, insya-Allah, Allah bagi sembuh dan jaga kita semua. Wallahua’lam.‘

Semoga barisan hadapan kita  terus diberikan kesihatan dan ketabahan.

Sumber: Zulaikha Zaki


“Comelnya, Muka Ayah Betul. Siapa Berani Cuit….” Anak Perempuan Mirip Zul Huzaimy Raih Perhatian Warganet

Zul Huzaimy bukanlah calang-calang pelakon, malah dia antara pelakon berbakat yang memiliki ramai peminat drama tanah air.

Baru-baru ini dia mengejutkan ramai peminat apabila menyertai rancangan The Masked Singer musim kedua apabila dia muncul sebagai maskot Mat Penyu. Tidak sangka rupa-rupanya dia memiliki bakat menyanyi.

Jika ada yang mengikuti perjalanan seni Zul Huzaimy menerusi media sosial, pasti akan lihat pengarah bagi drama Seindah Sakura ini sering berkongsi perkembangannya.

Ada antara warganet yang tidak tahu dia sebenarnya sudah mendirikan rumahtangga. Untuk rekod, pelakon I-Tanggang ini sudahpun berkahwin dengan wanita pilihan hatinya, Nur Ernawati Mohamad.

Hasil perkongsian hidup, pasangan ini dikurniakan dua cahaya mata yang diberi nama Indah Armani dan Indra Arjuna.

Sebelum itu, Zul pernah mendirikan rumahtangga dan menerusi perkahwinan itu, dia dikurniakan seorang anak lelaki yang diberi nama Awal Haziq.

Walau bagaimanapun, menerusi perkongsian terbaharu ini turut mendapat perhatian warganet merupakan anak perempuan Zul Huzaimy yang dilihat juga telah memulakan persekolahan.

Menerusi perkongsian tersebut, warganet dapat melihat wajah anak perempuan Zul Huzaimy yang bukan je comel malah saling tak tumpah dengan ayahnya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Tak sangka Boleh Buat sendiri sorang-Sorang. Struggle Juga dulu,” Penat Yang Membahagiakan, Netizen Puji Rita Rudaini Ibu Tabah & Kuat. Salute!

Membesarkan anak-anak sendirian tanpa kehadiran insan bernama suami di sisi bukanlah sesutau yang mudah. Perit mata memandang, perit lagi bahu yang memikul.

Apatahlagi dengan pandangan serong sesetengah masyarakat kepada wanita bergelar janda atau ibu tunggal. Namun selebriti bernama Rita Rudaini tidak punya masa untuk meratap malah dia bangkit dan berjuang demi anak-anaknya.

Nyata dia berjaya mendidik dan membesarkan anak-anaknya sendirian dengan baik malah dua hero kesayangan yang juga buah hati pengarang jantungnya dibesarkan dengan penuh kasih sayang.

Anaknya Airit Rayyan Rizqin 9, dan Airit Qaqa Arjuna, 7. Kedua-dua mereka cukup sayang dan rapat dengan mommynya ini.

Menerusi instagramnya baru-baru ini, Rita memuat naik satu gambar bersama anak-anak sambil mengimbau kenangan ketika membesarkan mereka.

“Tak sangka…boleh buat sendiri sorang2…Struggle gak dulu,dua2 masih kecik berebut nk dukung walaupon ada stroller…pastu bila mlm,budak2 dah tido,baru mommy lps nangis sorg2 sbb penat…

“Cakap dalam hati ‘cpt la besar,cpt la berjln,mommy xlarat sorg2’ …bila teringat smua tu mcm rasa nk ulang balik zaman dorg kecik..rindu nak dukung dorang pulak,” tulisnya dikapsyen.

Perkongsian tersebut turut mendapat respond dari pengikutnya yang mengaguminya selain turut berkongsi pengalaman mereka.


Dua Kematian Terbaharu, Malaysia Berdepan Gelombang Covid-19 Omicron XBB. Kita Masih Belum Menang

Sejak memasuki fasa Endemik ekoran penularan virus Covid-19, sedar atau tidak kita sudah semakin leka dalam menjaga jarak diri agar virus ini tidak mendekati atau menular lebih-lebih lagi di kalangan ahli keluarga.

Kementerian Kesihatan Malaysia (KKM) telah memberi amaran bahawa negara ini sedang berdepan dengan gelombang kecil Covid-19 varian Omicron XBB.

Menurut Menteri Kesihatan, Khairy Jamaluddin Abu Bakar, gelombang itu dijangka menyebabkan negara merekodkan peningkatan kes dalam beberapa minggu akan datang.

“Sama ada ia menjadi gelombang besar, ia bergantung kepada tingkah laku komuniti,” katanya.

Sebanyak dua kes kematian baharu akibat Covid-19 dicatatkan adalah melibatkan kes di luar fasiliti hospital atau brought-in-dead (BID).

Sehubungan itu, memahami risiko penularan COVID-19, kita haruslah mengamalkan langkah-langkah kesihatan awam dan sentiasa berhati-hati dalam melaksanakan aktiviti harian adalah amat penting untuk memastikan kita dan keluarga kita kekal selamat.

Sumber : Sinar Harian


Patutlah Viral, Banyak Khasiat Rumput Siti Khadijah, Peniaga Kongsi Tip Elak Serangan Serangga Perosak

Sejak akhir-akhirnya ramai yang mencari pokok viral ini iaitu Rumput Siti Khadijah. Ramai yang membeli pokok ini untuk di tanam di halaman rumah kerana khasiatnya.

Pokok ini didakwa mempunyai banyak manfaat yang mampu merawat pelbagai jenis penyakit.

Dalam itu, dia juga berkongsi tip penjagaan untuk mengelak pokok itu serangan serangga perosak.

Bagi yang belum mengetahui khasiat pokok ini, ikuti juga manfaat yang dikongsinya.

Rumput Siti Khadijah (RSK) tetiba satu dua hari ni permintaannya tinggi. Yg whasap utk pos lain, yg dekat memang minta dtg sendiri ambil di kebun Melaka.

Alhamdulillah pagi ni dah terima kunjungan dari orang Melaka. Menurut beliau, maknya yang syorkan.

Yang datang beli sendiri in sha Allah jika untuk perubatan saya akan bagi lebih daun dgn akar, sbb nak amalkan minum hari2 kena ada banyak sambil tu dah guna daun, bolehlah tanam keratan batangnya.

TIP ELAK SERANGAN SIPUT

Dalam pada itu, peniaga ini kongsi tip elak serangan siput. Dia memberitahu dengan mengantung atau meletakkan pokok itu di tempat yang tinggi dapat mengelak serangan siput.

Siput sangat suka daun ni. Untuk elak dari serangan siput boleh gantung atau letak tempat tinggi yang keadaan naung sikit dan jgn lupa siram dan baja.

Semoga dengan izin Allah RSK ni dapat membantu proses rawatan sakit yang kita alami…aamiin

INI KHASIATNYA!

Rumput Siti Khadijah ni banyak khasiatnya
Nama lain Beijing Grass/Rumput China ni antara khasiatnya:
– Meningkatkan Sistem Imunisasi badan,
– Membantu dlm rawatan kanser
– Melegakan demam dan ulcer,
– Membantu utk membersih “Lymphatic System”,
– Membersih serta detox buah pinggang,
– Membantu mengurangkan sakit akibat rawatan radiasi & Chemo therapy

Cara pengambilan biasa:

Ambil 3 helai daun RSK seeloknya yg telah 3 bulan ditanam. Cuci dan potong2 dlm mug, tuang air panas, tutup dgn piring, bila suam baru minum. Minum pagi semasa perut kosong atau malam sebelum tidur.

RSK bukan menyembuh kanser. Tapi sebagai rawatan sampingan Walaubagaimana pun pengambilan RSK semasa chemotherapy dan radiotheraphy adalah digalakkan kerana RSK membantu mengurangkan side effects chemotherapy dan radiotheraphy .


Makan Cendawan Bantu Turunkan Berat Badan! Coach Ni Siap Bagi Resipi Untuk Dicuba!

Andai seseorang ibu atau isteri ingin membuat perubahan besar pada diet harian demi mendapatkan berat badan unggul bagi dirinya, pasti sesetengahnya merasakan ianya bukanlah kerja mudah.

Apatah lagi, jika setiap hari sudah menjadi rutin harian memasak hidangan yang enak untuk dijamah oleh seisi keluarga. Pasti sahaja, bila terlihat pelbagai menu tersebut akan secara tidak sengaja, kita sendiri boleh makan bertambah pula jadinya. Ini sekali gus membantutkan usaha untuk berdiet.

Pun begitu, jika anda rajin menyediakan menu berasaskan cendawan ia sebenarnya baik untuk anda sekeluarga. Bukan sahaja dikatakan boleh bantu turunkan berat badan, malah banyak lagi khasiatnya.

Hal ini sebagaimana yang dikongsikan oleh coach Syai Aizat di akaun fb. Jom semak apa katanya.

SIHAT DENGAN SI CENDAWAN

Siapa suka cendawan? Berita baik untuk anda. Bukan setakat sedap dimakan, tapi juga sebagai ‘nature medicine’. Siapa yang ingin menurunkan berat badan, sangat bagus untuk diamalkan.

Kebaikan Cendawan :

1. Fat-Free, tinggi fiber, sangat rendah kalori
(1/2 mangkuk – 10kcal)

2. Tinggi mineral – mengandungi Postassium, Selenium, Riboflavin, Thiamin, Folate, B6, Niacin (B3) dan ZInc.

3. Mengandungi Phytochemical & Glutamic acid

Dapat membantu untuk :

1. Menurunkan berat badan
2. Meningkatkan sistem imun
3. Mencegah kanser
4. Menurunkan tekanan darah
5. Menurunkan kolestrol

Ia boleh diambil sebagai ‘pengganti daging’ kerana sifat kekenyalan dan mineral yang tinggi.

Saya share menu sihat cendawan

Bahan-Bahan
1.Cendawan
2.Bawang merah+ bawang putih
3.Lada hitam
4.Cili padi
5.Telor
6. Air
7.Secubit Garam

Cara-caranya
Didihkan air,masukkan bawang merah,putih,cili padi,kacau-kacau.Kemudian masukkan lada hitam, cendawan dan telor,tunggu masak masukkan secubit garam dan tutup api.


“Penyusuan Anak Perlu Gandingan Suami Isteri Untuk Berjaya” Bapa Penyokong Tegar Susu Ibu Kongsi Tip

Penyusuan anak perlu gandingan suami dan isteri untuk berjaya. Penyusuan susu ibu bukan tugas ibu sendirian walaupun hanya ibu sahaja yang menghasilkan susu ibu.

Golongan bapa perlu mencari ilmu bagaimana cara terbaik mereka boleh membantu dan menyokong para ibu yang menyusukan anak dengan susu ibu.

Ia bukan tugas yang mudah tapi tak mustahil menjadi mudah bila dua orang bekerja secara berpasukan.

Journey to successfully breastfeeding.
Lahirnya Suri ke dunia, maka bermulalah semula episod penyusuan. Kali ni berbeza. Dulu dua-dua kerja. Sekarang Anis dah jadi surirumah.

Apakah lebih smooth? Apakah masih struggle? We dont know yet. Apa yang Mdno tahu, penyusuan anak ni perlu gandingan suami isteri.

Ramai orang sangka menyusu itu sifatnya alami bagi kita manusia, maka tak perlulah belajar, bayi secara fitrahnya menyusu, ibu pula fitrahnya menghasilkan susu.

Oh no tidak semudah itu. Semua kena ada ilmu dan yang paling paling utama kena ada kecekalan hati yang maha tinggi.

Ayah-ayah kat luar sana, ini pesanan Mdno.

Untuk berjaya menyusukan anak. Lebihkan ruang dan masa untuk ibu & anak bersama-sama.

Minimizekan kerja yang boleh rompak masa ibu & bayi. Minimize kan semampu boleh.
Dulu waktu dua-dua kerja, Mdno buat frozen food. Ready untuk 1 week. Iron baju utk 1 week. Tak makan luar langsung. Maka Anis ada lebih waktu untuk fokus settle diri sendiri lepas balik kerja dan fokus menyusu je.

6 bulan x lama pun bang.
Macam sekarang, walaupun Mdno cam sedih sikit sebab tak dapat banyak masa dengan Suri, sebab Mdno terpaksa ambil alih kakak Yaya & Ilham. Sebabnya apa?

1. Kita kena peka dgn perasaan kakak & abang, walaupun nampak dia orang happy ada adik,tapi dia orang sedih kalau kita mak ayah semua fokus kat baby.

2. Bila budak-budak tu dengan Mdno, Anis banyak lebih masa dengan baby. Bonding created dan baby akan lebih mahir menyusu, ibu pula lebih mahir tentag cue anak, posisi selesa dan sebagai.

Takpelah, sementara nak tunggu baby kuat sikit, tegap sikit. Inilah yg kita kena bayar.
So peringatan untuk diri Mdno jugak, penyusuan ni mmg kena teamwork. Kita kena letak jelas objective kita depan mata.

Apa? Exclusive breastfeeding. Bila kita jelas. Kita lebih faham dengan posisi dan peranan masing masing.

Mdno ni nampak je tepuk-tepuk meja tau. Tapi when it comes to menyusu, Mdno kau terus abang-abang manager tau.

Semoga perkongsian tip dan nasihat daripada bapa yang dua anak terdahulunya sudah berjaya menyusu susu ibu secara eksklusif ini boleh dijadikan panduan oleh ibu bapa lain.


Usah Bebankan Ibu Ayah, Dengan Biarkan mereka Jaga Cucu. Anak Tanggungjawab Kita Suami Isteri

Kini, ramai wanita bekerjaya. Sehingga urusan menjaga anak diberikan sepenuhnya kepada pengasuh atau pembantu rumah. Namun, ada segelintir yang fobia iaitu tidak percaya kepada luar untuk menjaga anaknya akan mengambil jalan mudah dengan meminta bantuan ibu ayah menjagakan anak.

Ada seorang makcik umur 56 tahun datang jumpa saya. Bawa 3 orang anak kecil. Umur 4 tahun,3 tahun dan 1 tahun. Saya tanya mana mak ayah mereka? makcik ini jawab Ibunya di sabah,Ayah di perlis. Masing masing kerja. Makciklah kena jaga.

Makcik ni bukan apa. Jika tak jaga cucu siapa lagi nak jaga. Tak sampai hati nak menolak permintaan anak.

Tapi itulah kadang kadang letih jaga anak kecil. siang hari oklah ada orang lain tolong tengokkan,waktu malam meragam itu yang penat,lagilah jika mereka demam,dengan makcik sekali demam.

Saya diam. Taknak lagi tanya berapa duit belanja mereka hantar,kenapa tidak hantar ke pengasuh sahaja,apa masalah mereka,apa pekerjaan mereka,kenapa mak ayah anak anak kecil ini tidak merancang.

Cukuplah dengan saya melihat wajah seorang nenek kepada 3 orang cucu yang sepatutnya rehat dari segala penat lelah membesarkan anak anak kecil ini.

Saya tidak berada pada situasi ini,jadi saya tidak tahu bagaimana cara untuk selesaikan masalah ini. Kebanyakkan yang menghadapi masalah ini apabila bertugas sebagai penjawat awam.

Rancang keluarga, barulah rasa anak bukan masalah

Cuma mungkin saya boleh cadangkan kepada mereka yang baru kahwin mungkin cukup seorang anak dahulu,selebihnya rancang keluarga sehingga kita benar benar bersedia. Jangan kerana ada orang lain sanggup menjaga anak anak kita,maka kita rasakan anak ramai bukan satu masalah.

Tak kesiankah ibu yang penat membesarkan kita selama ini? Hari ini tambah lagi satu beban dengan menjaga anak anak kita pula. Tak kesiankah anak ini perlukan kasih sayang ibu yang melahirkan mereka,kasih sayang seorang bapa? Lagi pun tanggungjawab mendidik anak anak budaklah tanggungjawab mak ayah kita,tapi tanggungjawab kita.

Mak ayah kita ni memang mereka tak kisah pun,Sebab mereka sanggup buat apa sahaja demi kita,lebih lebih lagi itu cucu mereka.

Tapi sampai bila? Saya doakan jika yang ada yang sedang mengalami situasi ini moga ada jalan penyelesaian.

Semoga kita menjadi anak yang tidak memberi beban kepada ibu bapa. Seharusnya kita memberikan kebahagiaan buat mereka meniti hari tua.


“Saya Congak Duit Yang Ada…”- Menantu Lelaki Ni Tak Berkira Belikan Mak Mentua Gelang & Cincin Emas!

Alangkah bertuahnya badan bila dikurniakan menantu lelaki atau perempuan yang baik, menjaga dan menyayangi diri kita seperti ibu kandung sendiri. Tidak dengan itu, murah hati pula membeli hadiah sebagai tanda kasih.

Berkongsi kisah Abdul Muiez Ruslee ini umpamnya, seroang menantu yang memberikan hadiah istimewa kepada ibu mertuanya yang telah lama teringin membeli emas bolehlah dijadikan inpirasi.

Menurutnya, apa yang dikongsikan bukanlah bertujuan menunjuk kaya apatah lagi berduit, namun apa yang dilakukan semua itu adalah sebagai mencipta satu kenangan indah untuk dirinya dengan dapat menghadiahkan barang kemas.

Ini memandangkan ibunya sudah meninggal dunia , dan kini cuma ibu mertua  lah tempat untuknya menumpang kasih seorang ibu.

Belikan Gelang Emas & Cincin Untuk Mak Mertua

Semalam saya nampak mak mentua bagi duit dekat isteri. Minta simpankan. Kumpul-kumpul nak beli cincin, katanya.

Allahu akbar. Kasihannya. Saya cuba congak-congak duit yang ada dalam bank. Cukup.
Saya buat carian di Google. Kedai emas Seri Iskandar. Ada. Saya hubungi kedai itu.
Kedai tutup pukul 6. Saya tengok jam. Ada 15 minit lagi. Saya minta jangan tutup dahulu. Kami nak datang.

Sampai saja di kedai, saya minta emak pilih satu gelang emas. Selesai, bayar.
Mak kata, nanti nak datang lagi lepas duit cukup. Nak beli cincin pula.

Saya congak-congak lagi duit dalam akaun. InsyaAllah sebentuk cincin lagi boleh lepas.
Terus saya minta mak pilih cincin pula. Selesai dan saya bayar.

Saya bercerita bukan nak tunjuk saya kaya atau berduit. Tidak.

Cuma saya terkenang. Sepanjang mak saya hidup, saya tak pernah belikan barang kemas untuk mak.

Masa itu, duit nak lepas hidup sendiri pun paras hidung je. Sekarang, Allah bagi rezeki sikit. Saya nak bagi dekat mak sendiri, mak dah takda. Dah 8 bulan mak meninggal.

Belikan Ayah Baju Baru

Dulu masa kecik, ingat tak kita pernah cakap dekat mak. Saya fikir, kita semua pernah sebut benda yang sama. “Nanti dah besar, saya belikan mak emas ya.”
Sekarang dah besar, pernah tak kita belikan?

Saya teringat tentang itu dan saya tak nak penyesalan itu datang lagi.

Balik Negeri Sembilan hari itu, saya tengok baju-baju ayah dah kusam. Saya belikan dua helai baju di Freeport A Famosa. Suka betul ayah.

Masa jamuan akikah, ayah pakai. Ayah tunjuk dekat saya. “Ayah pakai baju yang kau beli.”
Rakan-rakan dapat bayangkan tak apa perasaan saya? Agak-agak bagaimana perasaan ayah pula?

Saya tulis status ni pun menitik air mata.

Terkenang, sepanjang mak hidup, tak sempat saya nak berbakti. Malu dengan adik. Betapa beruntungnya dia, dapat berkhidmat untuk mak sehingga nafas mak yang terakhir.
Nak berbakti pun sempat, inikan pula nak belikan gelang emas.

Harta Bertambah Berkat

Kadang-kadang kita rasa duit tak cukup nak beri khidmat untuk mak ayah.
Tapi percayalah, harta yang kita beri kepada mak ayah itu sangat berkat.

Yang tak cukup, insyaAllah, Allah akan cukupkan.
Lepas mak dapat hadiah, terus mak doakan kami.
Dah 8 bulan saya tak dapat doa seorang mak.

Tapi, semalam saya dapat dengar doa dari seorang mak dengan jelas.
Saya minta dekat mak. Doakan semoga kami menang cabutan Al-Awfar. Semoga dapat kami tebus semua gelang mak di Ar-rahnu.

Kawan-kawan.
Sementara mak ayah masih hidup, santunilah mereka. Penuhi hajat mereka.
Benar, kita kadang-kadang pun tak berduit. Tapi cuba fikir, lepas kita keluarkan duit dekat mak ayah, pernah tak kita kelaparan? Pernah tak kita tak makan?
Tak, kan?

Kita kata tak ada duit untuk mak ayah, tapi kita boleh melancong sana sini. Beli barang branded itu ini.

Saya tak cakap dekat orang lain, tapi untuk diri sendiri juga.
Malah, kalau kita sedar, rezeki kita semakin melimpah.
Bukan hanya sekadar duit, mungkin juga melalui jalan lain. Antaranya hati kita tenang, kereta tak pernah rosak, rumah tangga bahagia, anak-anak pandai, kerja kita dipermudahkan, tak pernah kena marah dengan bos, tak stress.

Ya, itu semua mungkin asbab kita menyantuni mak ayah.
Berbaktilah sementara mereka masih hidup. Semoga berkat hidup kita.
Berbaktilah dengan cara kita. Sikit cara sikit. Banyak cara banyak.
Jika tak mahu menyesal di kemudian hari.


Tema ‘Fairytales’ Sempena Hari Jadi Lara Alana Sungguh Meriah!

Semalam tanggal 27 Julai, pasangan selebriti, Awal Ashaari dan Scha Alyahya telah kongsi gambar sempena meraikan sambutan hari jadi anak tersayang, Lara Alana telah sempena  ulang tahun kelahiran ke-5 tahun.

Lebih menarik, pasangan inj memilih tema ‘fairytales’ dengan dekorasi bagaikan berada di alam fantasi.

Sambutan ulang tahun itu di adakan di Glasshouse, Seputeh, petang semalam.

Birthday girl pula, mendapat perhatian ramai apabila muncul dengan gaun serba kuning bagaikan puteri di alam fantasi. Comelnya Lara!

Ikuti sekitar majlis sambutan hari jadi Lara Alana ke -5 tahun!

Untuk makluman, anak pasangan ini  dilahirkan pada 22 Julai 2014 di Hospital Prince Court, Kuala Lumpur. Anak cilik ini turut menjadi duta produk, majalah tempatan dan media elektronik

Foto : Instagram Lara Alana, Scha Alyahya


10 Perkara Perlu Buat Bila Harga Barang Dapur Makin Naik. Serius Kena Praktis Ni Kalau Nak Berjimat!

Suri rumah pastinya paling terasa sekali apabila berlaku kenaikan harga barang. Pasti akan ada ‘lompong’ sana sini dek kerana harga barang sudah meningkat. Tahun 2018 bakal menjengah beberapa hari lagi, namun ekonomi yang tidak menentu dengan naik turun minyak pasti akan memberi kesan pada kenaikan harga barang lagi.

Justeru, bajet dapur terpaksa dirombak semula mengikut kesesuaian keperluan dan kehendak. Bermula dari dapur, suri rumah mahupun suri berkerjaya boleh saja merancang belanjawan mereka dengan praktikal dan berhemah.

Ikuti panduan 10 tip mudah praktis ini. Yang pastinya, akan membuatkan anda lebih menghargai apa yang ada di dapur anda.

TIP A ‘ATUR BELANJA DAPUR’

Buatkan jadual belanjawan dalam tempoh sebulan. Beli apa yang perlu dan rancang makanan yang mahu dimasak dalam bulan itu. Sebaiknya, senaraikan barangan dengan harganya sekali. Cara ini membolehkan anda melihat pergerakan wang anda pada bulan-bulan seterusnya.

TIP B ‘BIJAK KALA MEMBELI’

Maksudnya di sini, sebelum berbelanja, anda telah menyenaraikan keperluan. Jika tidak begitu mendesak, letakkan ia di senarai paling akhir. Ada duit lebih, barulah boleh dimasukkan dalam troli barangan.

TIP C ‘CERMAT KUASAI DAPUR’

Suri yang hebat adalah suri yang cermat menggunakan bahan mentah atau peralatan di dapur. Memasak ikut keperluan keluarga, bukannya ikut suka sehingga akhirnya tidak dimakan oleh anak-anak mahupun suami. Belajar dari orang tua ataupun banyakkan belajar agar mahir memasak sekaligus tidak menggunakan bahan mentah yang tidak diperlukan.

TIP D ‘DAHULUKAN APA YANG PERLU’

Jangan sesekali membeli keperluan yang tidak diperlukan oleh keluarga mahupun anak-anak. Katakan anda begitu teringin memiliki kuali berjenama yang memudahkan kerja-kerja memasak. Apa kata anda simpan sedikit wang dari belanja dapur itu. Setelah cukup barulah membelinya. Tahan keinginan dan elakkan berhutang.

TIP E ‘ENERGI DARI DAPUR’

Mencipta makanan yang enak tidak memerlukan anda membeli bahan mentah yang mahal. Jika pandai mengubah resipi mengikut citarasa anda dan keluarga itu sudah membolehkan suami dan anak-anak jatuh kasih dengan air tangan anda. Lihat apa yang ada di dalam peti ais dan ubah suai mengikut keperluan.

TIP F ‘FUNGSI SEPENUHNYA’

Gunakan sepenuhnya alatan yang ada di dapur anda selagi ia masih berfungsi dengan baik. Tidak perlu memasak berkali-kali. Memasaklah sekali sehari tetapi masih boleh dinikmati sehingga ke tengahari atau menjelang malam hari.

TIP G ‘GALAKAN KEMPEN BUAT SENDIRI

Mengapa perlu berbelanja lebih semata-mata mahu menikmati keenakan sesuatu makanan? Cuba belajar di internet dan buat saja sendiri. Sekarang ini banyak panduan dan teknik membuat makanan proses sendiri dengan bantuan carian di ‘google’.

TIP H ‘HALANG DIRI DARI BOROS’

Pernahkah anda membeli makanan dan akhirnya makanan itu dibuang ke tong sampah? Itu salah satu amalan pembaziran sekaligus menyusutkan nilai wang anda. Nasi yang berlebihan jangan dibuang, tetapi boleh digunakan untuk membuat nasi goreng atau diadun dengan tepung untuk dibuat cekodok.

TIP I ‘INGATAN BUAT KELUARGA

Tulis nota belian dan belanjawan ikut keperluan anak-anak di peti sejuk. Tujuannya mengingatkan anak-anak dan keluarga yang anda sebenarnya sedang menggalakkan kempen penjimatan di dapur.

TIP J ‘JIMAT LAGI MENJIMATKAN’

Rancang jika anak-anak mahu menikmati makanan kegemaran mereka. Beli bahan mentah bukan sekali guna, sebaliknya boleh digunakan untuk keperluan yang lain. Contohnya membeli seekor ayam, tetapi boleh digunakan untuk pelbagai jenis masakan untuk tempoh seminggu itu.


‘Suami Jangan Senang-Senang Nak Rasa Kasihan Pada Wanita Lain’. Deep Peringatan Dr Ini.

Memang tidak dinafikan nak bina rumah tangga bahagia bukan mudah. Sudah tentu ada onak dan duri.

Ada pasangan yang dahulunya bahagia tapi disebabkan sikap yang mudah kesian kepada orang luar boleh menjadi cetusan kepada kemusnahan rumahtangga.

Begitulah perkongsian yang dipaparkan seorang doktor Pediatrik, Dr Redza Zainal dalam coretan berkongsi kisah benar seorang rakannya.

Beliau menasihat lelaki yang sudah bergelar suami, jangan mengamalkan sikap kesian kepada wanita lain selain daripada ibu atau isteri supaya dapat kekalkan kebahagian keluarga.


Isteri Perlu Suami Nak Kongsi Masalah Dan Luah Perasaan. Suami Kenalah Jadi Pendengar Setia.

Komunikasi dalam rumahtangga amat penting, bukannya hanya menjadikan medium sosial untuk berinteraksi antara satu sama lain.

Apabila menjadikan medium sosial dan gajet sebagai komunikasi, istilah pendengar setia semakin pupus.

Hari tu aku ada lepak dengan sorang cikgu. Orang lama. Kebetulan dia ajak jumpa. Aku memang suka lepak dengan cikgu-cikgu otai ni sebab banyak benda yang kita boleh belajar daripada dorang.

Depan meja aku ada pasangan muda, mungkin baru kahwin kot, dua-dua dok ralit tengok henset.

Cikgu aku kata ‘Cuba ko tengok pasangan tu. Mungkin dorang sembang dalam whatsup kot..’

Aku gelak. Situasi ni aku jumpa banyak kali terutama kat kedai makan. Malam ni kali ke 205, aku jumpa situasi macam ni.

‘Sekarang ni ramai suami gagal jadi pendengar yang baik. Sebab tu sekarang banyak kes cerai sebab masalah komunikasi.’

‘Pernah tak bini ko asyik ulang cerita benda yang sama padahal dia dah 20 kali cerita benda yang sama kat ko?’

Aku angguk.

Itulah perempuan. Bila seorang perempuan tukar title jadi isteri, kawan yang tinggal hanyalah suami dia sebab kawan-kawan dia yang lain pun akan alami benda yang sama.

So, pada suamilah dorang nak bercerita, nak berkongsi, nak bergurau, nak makan bersama, nak gosip dan nak bercerita pasak rakan sekerja.

Tapi itulah, ada suami yang tak berapa faham tentang benda ni. Ada suami yang acuh tak acuh je layan bini. Tapi bila sembang dengan kawan-kawan punyalah meriah tak ingat dunia.

Yang pelik lagi kadang-kadang, masa layan henset lagi lama daripada masa layan bini bual.

Kita yang dah jadi suami ni kena beringat isteri kita adalah separuh jiwa kita.

Suami memang la tak berapa nak rasa tensyen dalam perkahwinan sebab boring-boring dorang keluar ngeteh, boring-boring dorang pi main futsal, boring-boring dorang beli moto waiyuki atau nvx pi jalan-jalan cari makan.

Jadi isteri ni tensyen woo. Tensyen kat tempat kerja lagi. Tensyen kat rumah lagi dan takde banyak aktiviti yang dorang boleh buat untuk realesekan tension dorang sebab keterikatan dorang terhadap komitmen perkahwinan.

So, nak salah satu cara dorang realesekan tensyen(selain shopping) adalah dengan BERCERITA/BERKONGSI/BERBUAL.

Sebab tu bila dalam kereta, bila balik kerja, bila makan kat kedai makan, bila nak tidur, isteri akan cari suami sebab nak bercerita tentang apa yang mereka tak puas hati hari tu. Nak berkongsi masalah, nak luah perasaan.

Pada mereka, dengan bercerita pada suamilah, mereka dapat realese segala yang terbuku dalam jiwa dorang jadi bila mereka dapat cerita dan dapat luahkan perasaan, mereka rasa lega dan dapat tidur lena pada malam tu.

Tapi itulah, ramai suami yang terlepas pandang benda ni.

Dorang fikir isteri mereka just nak membebel je kat telinga. Boring. Baik dorang menghadap henset.

Allah, Allah.

Dah apa guna berkahwin kalau isteri just SENDIRI? Buat kerja rumah SENDIRI, makan SENDIRI, jaga anak SENDIRI, sampaikan nak luahkan perasaan pun berSENDIRIan.

Satu perkara lagi, tolong jangan bagi isteri simpan masalah terbuku lama sangat kerana ia boleh akibatkan isteri stress. Paling penting, suami kena peka dan kena pandai selesaikan hal-hal melibatkan stress isteri ni. Jangan buat tak tahu sahaja. Bahaya!

Pada aku benda ni realiti apa yang berlaku sekarang. Dan nasihat cikgu aku ni betul-betul kena batang hidung semua pasangan suami isteri yang nakkan kebahagiaan sampai ke Syurga.

Benda-benda gini aku kena kongsi pada korang semua. Mana yang baik kita ambil pengajaran, mana yang buruk kita tinggalkan.


Didik Anak Tentang Komitmen, Lelaki Ini Suruh Anak Buat Sendiri Jadual Pembelajaran. Ikuti Caranya.

Sejak virus Covid 19 melonjak naik, ada beberapa  buah negeri diberi dibawah PKPB. Bukan itu sahaja, telah mengakibatkan penutupan ratusan sekolah di kawasan yang terlibat.

Namun pembelajaran tetap dijalankan tetapi secara online atau grup whatssap. Bagaimanapun bukan mudah untuk mendidik anak untuk komitment dengan pembelajaran di rumah. Jika ada ibu bapa yang bekerja dari rumah tentu agak sukar untuk memantau anak-anak.

Menerusi perkongsian seorang bapa ini yang dikenali sebagai Ibrahim M Hasan, beliau sengaja menyuruh anaknya membuat sendiri jadual pembelajaran di rumah. Ia sebenarnya secara psikologi mendidik anak-tentang erti komitment.

Menarik kan idea ini.

Ikuti perkongsiannya

TEKNIK KOMITMEN DIDIK ANAK-ANAK

Apa khabar anak-anak hari kedua PKPB? Semalam survive ke?

Mungkin ada yang menghadapi kesukaran untuk anak-anak mengikuti jadual yang kita sediakan. Kenapa sukar? Sebab kita yang sediakan, bukan dia sendiri.

Suruh Anak Buat Jadual

Dalam menyediakan jadual, saya menyuruh anak-anak sendiri yang buat jadual tersebut dan saya hanya ‘guide’ sikit sahaja. Bukan kerana saya malas nak buat tapi jika anak buat sendiri, ini akan memberi kesan berbeza kepada mereka.

Kerana mereka yang menulis sendiri, mereka akan lebih rasa ‘punya’ dan memiliki. Ini menjadikan mereka akan lebih komit dan buat apa yang mereka sendiri telah persetujui. Bahkan jika ingin ubah jadual, saya akan suruh mereka ubah sendiri.

Dengan pantauan yang minima, saya hanya akan tanya “jadual sekarang apa?” lalu mereka sendiri akan jawab dan terus buat. Almaklumlah saya juga ‘work from home’ jadi tiada masa sepenuhnya untuk memantau anak-anak.

Dalam teknik persuasion, ini dipanggil ‘komitmen’ bermaksud mereka akan lebih terikat dengan apa yang telah mereka persetujui pada awalnya.

Tapi bila dah tengok betul-betul rupanya banyak jugak masa freetime.

Jika teknik tidak berjaya, mungkin akan cuba guna teknik ‘rotan’ pula.

Kredit: Ibrahim M Hasan


Kaunselor Ini Kongsi Tip Cara Nak Tegur Anak. Bukannya Membebel Atau Menjerit!

Menjadi ibu bapa yang hebat, bukan suatu yang mudah. Jika tersalah mendidik anak-anak akan memberi kesan yang negatif kepada hidupnya. Dalam pada itu, ibu bapa adalah contoh terbaik untuk anak menjadi seorang yang hebat.

Kaki dulu, baru mulut.

Saya suka dengan satu konsep yang saya baca dalam sebuah buku parenting. Konsepnya adalah kaki dulu baru mulut.

Ha, mesti anda tertanya tanya kan. Konsep apa ni.

Sebenarnya, dalam menguruskan anak anak kita ni suka sangat menggunakan mulut kita sebagai senjata untuk memberi arahan kepada anak anak.

Tetapi masalahnya bila kita guna mulut kita sahaja kita akan cenderung untuk untuk menjerit, menjerkah dan berteriak saat bercakap dengan anak anak.

Katakan kita suruh anak pergi solat.

“Abang, pergi solat. Dah lewat ni, asyik je dengan televison tu”

Anak yang dengar tu sekadar berkata

“Kejap la buuuu….”

“Abang, pergi solat!!”

“Kejap la bu……”

Akhirnya….

Elak membebel

Anda membebel tanpa henti dan kemarahan anda pun meluap luap.

Tapi, anak anda masih tidak berganjak. Paling tidak pun dia lari masuk bilik sebab bosan kena bebel kan.

Jadi, sebab itulah pentingnya konsep kaki dulu baru mulut tau.

Maksudnya, sebelum kita nak tegur atau suruh apa apa kita pergi dekat dengan anak.

Dari menjerit dan jerkah anak anak, lebih baik anda pergi dekat dengan anak dan barulah anda beritahu apa yang dia perlu lakukan.

Kalau anak tengah main , selesaikan permainan dia dahulu. Kemas apa yang patut.

Kalau anak tengah tengok tv, tutup dahulu television dan barulah anda beritahu apa yang perlu dia lakukan.

Kalau bab solat, pergi dekat anak untuk ajak mereka solat bersama sama.

Gerakkan kaki anda dulu ya.
Kaki yang bergerak dekat dengan anak anak itu akan membantu setiap mesej di terima dengan lebih baik.

Itu juga jadi contoh kepada anak anak tau.

Bayangkan kalau kita terbiasa menjerit kepada anak anak bila nak suruh sesuatu, mereka juga akan terbiasa bercakap begitu dengan anda.

Bayangkan akan menjerit minta nasi

“Ibu!!!!!! Nak nasii, lapar!”

Sedap tak dengar anak cakap begitu?

Tak kan?…

Jadi, bila mahu bercakap dengan anak anak,anda pergi dulu dekat mereka insyaAllah mereka juga akan amalkan begitu.

Semoga menjadi panduan bersama dan menjadi ibu bapa yang hebat!


Ibu Perlu Tahu Cara Simpan Pisau. Bukan Sahaja Elak Bahaya Dicapai Anak Malah Untuk Terlihat Bergaya!

Pisau adalah sebahagian alatan yang wajib ada di ruang dapur. Tanpa menggunakan  pisau, tugas-tugas untuk penyediaan makanan seperti memotong, menghiris atau pun mencincang ayam, daging dan sebagainya tidak dapat dilakukan dengan mudah.

Hakikatnya, pisau tersebut cukup tajam dan jika tidak disimpan dengan sebaik mungkin boleh mendatangkan bahaya. Lebih-lebih lagi jika ada anak kecil di rumah.

Sebenarnya  terdapat pelbagai kaedah yang boleh dipraktikkan untuk menyimpan pisau ini, selain untuk keselamatan anda boleh juga menyuntik gaya yang tersendiri di ruang dapur. Bolehlah dipraktikkan sempena raya nanti agar ruang dapur bukan sahaja selamat untuk anak-anak malah nampak bergaya dan menarik dipandang.

Jom semak!

Satu cara penyimpanan yang sangat umum, blok pisau diletakkan di atas kaunter top. Di datangkan dengan pelbagai pilihan warna dan material yang berbeza. Sebaiknya pilihlah yang bersesuaian dengan binaan kabinet untuk menampakkan keserasian gaya.

Menyuntik gaya yang lebih unik, peletakan pisau juga boleh diilhamkan di dalam balang yang diisi dengan kekacang atau pun lidi sate yang digunakan untuk tujuan dekorasi ruang dapur.  Kombinasi ini secara tidak langsung berfungsi  secara total dua dalam satu.

Aturan pisau yang disusun kemas di dalam laci berkompartmen ini tampak begitu moden dan kemas. Malah apa yang lebih penting cara penyimpanan sepertinya ini lebih difikirkan selamat kerana anak kecil tidak mudah mencapainya.

Penggunaan rod magnet sebagai cara penyimpanan pisau kelihatan sungguh praktikal. Tidak memerlukan ruang penyimpanan yang luas, hanya di satu sudut dinding sudah memadai.  Menyuntik keserian di ruang ini, pilihan pisau pelbagai warna boleh juga mengundang gaya dekorasi di ruangan dapur secara tidak langsung.

Terdapat begitu banyak aksesori kabinet dapur yang dicipta dengan pelbagai kegunaan dan gaya yang tersendiri.  Ini menjadikan ruang penyimpanan pisau lebih teratur bersistematik.


Tak Sangka Rupanya Garam Banyak Manfaatnya. Masukkan Ke Dalam Mesin Basuh Dan Lihat Hasilnya.

Garam merupakan salah satu bahan yang sangat penting bagi metabolisme tubuh.Banyak orang menggunakan garam hanya sebagai perasa saja, tapi sebenarnya garam memiliki kegunaan lain yang tak kurang pentingnya. Ramai yang tidak tahu mengenai hal ini.

Ternyata kegunaan garam banyak sebenarnya. Jom baca ni:

♥ Campuran air suling dan garam akan menjadi air saline. Jenis garam seperti ini banyak digunakan hospital untuk infusi.

♥ Mengubati sinusitis. Titiskan pada hidung dengan kandungan air garam untuk meredakan selsema, ini dapat dibeli di farmasi. Atau kamu juga boleh membuatnya sendiri dengan takaran 240 ml (satu gelas) air hangat + ½ sdt garam + ½ sdt baking soda.

♥  Mengatasi gusi yang berdarah. Berkumurlah menggunakan air garam.

♥ Mengatasi jerawat. Campurkan ¼ sdm garam dengan air hangat. Kemudian rendam kapas ke dalam larutan tersebut, lalu tempelkan kapas ke atas jerawat dan biarkan selama 1 minit.

♥ Untuk detoks kulit. Larutkan secawan garam ke dalam tab mandi yang berisi air hangat. Mandi menggunakan air garam ini boleh mengeluarkan racun dari tubuh.

♥ Mencegah rambut putih dan gugur. Selain itu, garam juga boleh mengatasi kulit kepala yang gatal.

♥  Membersihkan pakaian kotor. Campurkan garam ke dalam mesin cuci ketika mencuci.

♥ Untuk menghilangkan minyak pada selimut, gunakan 1 sdm garam. Selain boleh membersihkan, garam tidak akan merosak selimut.

♥ Ketika kasut berbau tidak sedap, taburkan garam ke dalam, maka bau peluh yang tidak sedap akan terserap. Kasut yang diperbuat dari getah, pertama kali boleh direndam terlebih dahulu dengan air garam selama setengah hari. Hal ini membuat kasut menjadi lebih tahan lama dan tidak cepat rosak.

♥ Rendam berus gigi ke dalam air garam panas selama 30 minit, maka hal ini akan membuat berus gigi menjadi tahan lama.

♥ Setiap pagi minum segelas air garam, boleh membantu menjaga kesihatan jantung.

♥ Mengatasi warna stoking kaki yang tidak sama. Masukkan stoking ke dalam air garam panas selama 1 jam. Setelah itu warna akan menjadi sama.

♥ Rendam tuala baru dengan air garam, hal ini boleh mencegah tuala dari terjadinya tahi lalat.

♥ Membersihkan kotoran pada spans yang digunakan untuk mengelap kotoran yang melekat pada kuali. Rendam spans ke dalam air garam selama semalam, keesokan harinya, spans tersebut akan bersih seperti baru.

♥ Mengatasi karat atau efek terbakar pada kuali. Masukkan air dan garam secukupnya, biarkan selama 10 minit.

Sumber : thehealth


“Anak Syurga Yang Pandai Hargai Ibunya.” Erma Fatima Dapat Hadiah Hari Lahir Daripada Anak Istimewa Undang Sebak!

Bukan hadiah mahal yang diingini seorang ibu setiap kali tibanya hari lahir, ingatan dan kasih sayang daripada seorang anak Itu yang membuatkan si ibu rasa dihargai.

Demikian juga dengan pengarah dan pelakon terkenal, Erma Fatima.

Keikhlasan serta kasih sayang dalam memelihara dan mendidik anak angkat istimewanya, Citra cukup terserlah. Bahkan, keakraban antara mereka sering dipuji.

Selain Citra, dia turut mempunyai 3 orang anak angkat lelaki dan seorang lagi anak angkat perempuan. Dua daripadanya sudahpun mendirikan rumahtangga dan pengarah drama Mok Cun ini bakal menimang cucu tidak lama lagi.

Dalam perkongsian video yang dimuatnaik menerusi laman Instagramnya, Erma yang baru menyambut ulang tahun kelahiran menerima hadiah daripada anak istimewanya itu.

“ANAK SYURGAKU…Dia sangat special. Tak kerja..takde gaji..dia dpt upah dr abg2 dia jual perfume utk abg dia.

“Hadiah duit yg dia bg aku tu hasil upah dia. 🥺🥺🥺Semuanya dia bg utk hadiah harijadi aku. Tiada kata2 yg indah buatmu Citra.

“Anugerah terbesar dr Allah buat aku.Terima kasih Allah. Kau pinjamkan dia kepada aku menjadi penyejuk hatiku.

Rupa-rupanya citra menghadiahkan ibunya satu tas tangan. Apa yang lebih istimewanya, beg tersebut dihasilkan sendiri oleh Citra. Selain itu, dia turut memberikan ibunya hadiah berupa wang yang diperolehi hasil usahanya menjual perfume abang-abangnya.

Lebih menyentuh hati adalah Citra turut mencoretkan satu bingkisan kata yang cukup bermakna.

Menerusi bingkisan ucapan tersebut, Citra meluahkan pujian buat ibu angkatnya ini atas pengorbanan dan jasa membesarkannya sehingga kini.

Kata-kata yang diungkapkan Citra cukup puitis dan cukup menyentuh hati warganet yang menonton video berdurasi 3 minit itu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Risau Anak Asyik Main Tablet Cuti Sekolah. Praktis Cara Nak Handle Mereka Seperti Dikongsi Oleh Pengiat Industri Pendidikan Awal Kanak-Kanak Ini

Bila cuti sekolah, sudah tentu anak-anak  pun ‘cuti’ sekali daripada memegang buku dan membuat homework. Malah dengan gelagat anak-anak ini, ada ibu-ibu menjadi ‘harimau’ setiap hari mengaum apabila ada anak-anak buat perangai dan ada juga asyik berkepit dengan tablet. Risau kan!.

Bagi ibu-ibu yang bercuti habiskan cuti tahunan atau suri rumahtangga, usah pening kepala, masih ada  masa lagi untuk handle anak-anak secara SIHAT ketika cuti sekolah ni.

________________________________________________________________________

CERIA DI MUSIM CUTI SEKOLAH

Mengurus anak-anak kena ada strategi
Strategi pengurusan banyak membantu ibubapa have a ‘smooth sailing time’ dengan anak-anak. Banyak boleh kurangkan kejutan dari anak-anak terjatuh, anak tertumpah air, anak tak nak tidur, mandi tak nak kluar, berebut mainan, iri hati sikit ngan adik, sedih menyendiri, buat kerja tak nak berhenti, nak basuh pinggan, nak makan sendiri dan berselerak, the list goes on and on.

Bagaimana nak meghadapinya?
.
1. Kita bangun awal

Mak ayah bangun lebih awal daripada anak-anak, makan dulu sebelum anak bangun. Minuman istimewa untuk mak dan yang istimewa untuk ayah. Bila anak bangun nanti makan lagi.

2. Aktiviti telah siap difikirkan

Dah ada plan dah hari tu nak buat apa nak anak-anak buat kerja dalam rumah, nak tolong mak masak, nak tolong mak kemas bilik, nak buat gardening, nak gi jogging, dan lain-lain. Mindset dah ada, persiapan dah dibuat utk libatkan anak dalam aktiviti itu

3. Persiapan sebelum rancangan

Kalau urusan memasak, bawang-bawang merah putih, halia, siap-siap dah dipotong pada hari minggu, simpan dalam peti. Urusan masak kalau mak bekerja, masak pada hari minggu, suami jaga anak kejap sambil mamanya masak 2-3 jenis masakan lauk utama dan freeze dalam peti ais. Guna container kedap udara, Biodegradable seperti tupperware dan yang seangkatannya. Belajar cara nak freeze makanan dengan sihat. Kalau masak sendiri, ianya lebih sehat, lebih jimat pun ya juga.

4. Ajak anak tidur awal

Ajak anak tidur awal, sebab esok ada nak naik MRT contohnya atau nak ke swimming pool. Tarik perhatian anak kepada aktivit yang digemarinya. Anak yang sihat, cukup tidur akan lebih ceria dan lebih senang diuruskan berbanding dengan nak yg keletihan.
.
5. Bahan telah siap disediakan

Pastikan bahan-bahan yang hendak digunakan dalam aktiviti bersama anak disediakan lebih awal. Kalau gardening, ada sarung tangan, pengorek tanah saiz kanak-kanak, penyapu, bekas tong sampah
.
6. Ibu bapa ceria sambut anak bangun tidur

Sambut anak dengan muka ceria pagi-pagi seolah-olahnya kita sedang menunggu dia bangun. Suara yang mendamaikan. Anak-anak dapat mesej mak/ayahnya sayang dan akan lebih senang mendengar kata kita.
.
7. Urusan anak di restoran

Kalau di restoran, anak yang kecil letakkan sebelah ibu, adik beradik yang pantang duduk dekat sebab bergaduh, dijarakkan. Borak-borak dengan mereka untuk tarik perhatian kepada suasana, persekitaran restoran, teka teki yg sesuai, bincang pasal menu, nama masakan, nama ikan, jenis minuman, sayur-sayuranan yang ada sebagai contoh. Air minuman diletakkn dihadapan pinggan anak dan bukan sebelah kanan pinggan anak-anak sebab kebarangkalian terkena siku anak amat tinggi.
.
8. Keselamatan sepanjang masa

Pastikan keselamatan anak sentiasa diutamakan. Kalau ajak anak naik tangga, pastikan mak/ayah ada disamping. Kalau ajar anak guna gunting, garpu, pastikan keselamatannya. Anak kecil suka mencuba dan agak kuat keinginannya membuat sesuatu yang mereka belum mahir ibu dan ayahnya akan bantu memahirkannya bukan membantutkannya terus.
.
9. Ikut rutin harian, sediakan sebelum diminta

Sediakan permainan, minuman, atau makanan kegemaran anak sebelum diminta. Kalau anak minta sesuatu, cuba cepat-cepat kita penuhi, jangan sampai anak dah hilang sabar baru nak dipenuhi permintaannya. Contoh anak nak minum susu. Perhatikan waktu makan minumnya, waktu penatnya. Sudah tentu dalam waktu-wakti begini adalah lebih sukar. So prevention is better than cure .
.
10. Seimbang aktiviti aktif dan pasif

Adakan waktu santai bersama yang seimbang yang aktif dan yang pasif. Jogging bersama adalah contoh aktiviti aktif, baca buku bersama dan mak ayah becerita dan berbincang-bincang adalah jenis pasif.
.
Semoga jiwa perasaan anak serta intelek dan fisikalnya terbelai, di jana dapat tumbuh selari sepadu alam ertikata mengenal kehidupan sebenarnya.

SELAMAT MENCUBA!


Buat Ruang Terima Tetamu Di Anjung Luar Rumah, Lebih Privasi Dan Selesa.

Kediaman  yang selesa idaman semua orang. Lantaran itu ramai yang sanggup memperuntukkan bajet untuk memastikan ruang kediaman sedap mata memandang.

Namun menghias rumah bukan bahagian dalam sahaja tetapi diluar rumah seperti anjung rumah.

Ia boleh dijadikan ruang kedua untuk meraikan tetamu yang datang serta memberi privasi untuk bersantai.

Sebagaimana perkongsian Dr Zulkifli Mohamed Sharif ini sungguh inspirasi! Ruang Anjung yang tampil cantik, kemas dan elegant!

Cita citanya nak buat ruang tamu kat luar rumah aje .

Jadi bila ada member datang sembang raya boleh sembang kat luar aje dengan selesa.

Anak-anak kecil yang datang boleh la bermain disekitarnya dengan lebih bebas. Adab orang lama ..yang melayan anak-anak tu pun anak-anak tuan rumah juga.

Macam rumah orang lama ..ada anjung tempat terima tetamu. So kita kena modified ikut perubahan zaman pada rumah teres.

Jadi boleh lah mengekalkan privasi rumah sendiri dalam kerangka budaya tempatan.

Selalunya yang tetamu wanita mungkin akan dilayan didalam ruang tamu dalam rumah.

Bukan apa terkenang budaya lama yang lebih sopan dan menjaga tatasusila pergaulan.

Jadi segalanya terjaga … selamat sikit dunia dan akhirat.

Sumber: Zulkifli Mohamed Sharif


Lepas Buang Cyst Perlu Jaga Makan, 8 Saranan Dr Hamid Arshat Buat Wanita, Jangan Tak Buat!

Cyst dan fibroid menjadi ketakutan semua bergelar wanita. Menurut Dr Hamid Arshat, banyak penyebab berlakunya cyst dan fibroid. Antara salah satu sebabnya adalah stress yang melampau.

Walaupun selepas pembedahan membuang cyst, wanita jangan mudah rasa lega dan tidak menjaga kesihatan tubuh. Penting menjaga pemakanan selepas proses pembedahan.

Ini pesanan dan nasihat Dr Hamid Arshat buat semua wanita. Paling penting adalah menjaga kesihatan tubuh badan.

DERMOID CYST PADA OVARY KIRI
Kandungan cyst ialah cecair berminyak, lemak dan rambut. Menakutkan juga bila melihat rambut tumbuh dalam kilang telur.

Satu jenis keajaiban, tidak terfikir rambut boleh tumbuh dalam ovary. Kejadian Allah, apa-apa boleh berlaku atas KehendakNya.

Masih ada peluang hamil, ovary kanan dan tiub kanan masih normal.

Lepas bedah perlu amalkan cara gaya hidup sihat.

MAKANAN UNTUK LEPAS BEDAH

1. Lepas bedah penting untuk meningkatkan immunty untuk mencegah tumbuh semula penyakit endometriosis , fibroid dan ovarian cyst serta untuk meningkatkan peluang hamil.

2. Ambil langkah untuk kurangkan stress. Exercise 30 minit setiap hari, banyak berzikir , baca quran 4-5 muka setiap hari. Kurangkan pendedahan kepada toksin – jauhkan menghidu asap-asap beracun, semburan insecticide dan pewangi dirumah dan dalam kereta. Gunakan bahan-bahan organik untuk syampu, sabun, minyak rambut dan deodorent.

3. Sangat penting makanan berzat dan berkhasiat, Jauhkan semua makanan dan minuman yang mengandungi pengawet, perisa dan pemanis, saperti fast foods, junk foods, burger, hot dog, nuggets, french fries dll. Juga jahukan makanan dan minuman yang mengandungi gula dan tepung – donut, kuih-kuih, ice krim , chocolat dll. Jauhkan minuman soft drink , jus dan kordial dalam botol atau kotak.

4. Makan 70% bahan-bahan mentah dan segar , iaitu buah-buahan dan sayur-sayur. Makan lebih buah-buah tempatan saperti papaya, nenas, jambu batu, tembikai , dragon fruit dll. Saya galakkan makan ulam-ulam , sayur-sayur bayam, bendi, terong, kangkong, cekor manis, daun turi dan keledek merah.

5. Amalkan minum jus buatan sendiri tanpa gula. Dua biji apel hijau, 2 carrot, 2 batang celery . Atau 1/4 buah papaya dan ¼ Nenas (khas seminggu dalam waktu haid). Buat jus asli campur sikit air jadikan satu jug , masuk peti ais semalaman.

6. Esok untuk sarapan pagi kacau dan minum satu gelas jus , lepas itu minum satu sudu besar extra virgin olive oil atau minyak kelapa dara. Makan 2 biji telor saparuh masak dan oats atau cereal lain. Jauhkan roti putih atau nasi putih. Makan roti whole meal dan brown rice.

7. Makanan selingan (tea dan coffee break) – jauhkan makanan bergula dan karbohadrat. Makan buah-buah atau segenggan campuran kacang2 almond, gajus, kismis dan peanuts. Minum air mineral atau teh hijau. Jauhkan teh tarik atau nescafe susu.

8. Makan tengah hari – Cuba makan rojak, pecal, salad atau sup sayur. Makan seketul ayam, sepotong ikan atau daging. Minum air mineral ,air kelapa muda. Tengah hari tidak makan nasi atau lain-lain jenis carbohydrate.

9. Makan malam – Minum satu gelas jus diikuti satu sudu besar apple vineger atau satu sadu . Masak sup sayur kobis, karot, broccoli dan cendawan. Atau buat rojak/pecal dari sayur kankong, taugeh, sengkuang, tempeh tauhu. Masak lauk ikan , ayam atau daging dengan menggunakan lebih halia, kunyit bawang putih dan merah serta serai .
Gantikan nasi putih kepada brown rice.

10. Supplemen yang perlu untuk mencepatkan pemulihan luka dan pemulihan penyakit endometriosis ialah multivitamins, vit C 1gm, vit E 400 IU, Habatus sauda.
Makan juga goji beri, lain2 jenis berries, spirulina, rumpai laut.

Kredit: Dr Hamid Arshat


Penumpang Ni Sempat ‘Live-Streaming’ Sebelum Detik Akhir Pesawat Yeti Airlines Terhempas, Tarik Perhatian Umum!

Salam takziah kepada ahli keluarga 68 penumpang dan anak kapal Yeti Airlines (ATR-72) di Nepal selepas pesawat itu terhempas 10 saat sebelum mendarat di Lapangan Terbang Pokhara.

Susulan insiden malang ini, sebuah rakaman video memaparkan detik akhir sebelum kejadian nahas pesawat di Nepal pada akhir minggu lalu menjadi tular di media sosial.

Difahamkan klip video tersebut sebenarnya sempat dikongsi oleh seorang penumpang warga India, Sonu Jaiswal yang menaiki penerbangan Yeti Airlines 691 dari Kathmandu ke Pokhara itu beberapa saat sebelum pesawat yang dinaikinya terhempas.

Rakaman berkenaan jelas memaparkan keadaan sekitar Lapangan Terbang Antarabangsa Pokhara yang diambil dari dalam pesawat yang membawa 68 penumpang bersama empat kru tersebut ketika ia bersiap sedia untuk mendarat.

Jaiswal kemudiannya merakamkan situasi di dalam pesawat sebelum cahaya seperti kilat muncul pada skrin secara tiba-tiba disusuli jeritan penumpang dan bunyi kuat dipercayai berpunca daripada enjin pesawat.

Ahli keluarga dan rakan Jaiswal yang telah menyaksikan video itu menerusi akaun Facebook miliknya mengesahkan ketulenannya.

“Dia membuat siaran langsung ketika pesawat itu terhempas ke dalam gaung berhampiran Sungai Seti,” ujar temannya, Mukesh Kashyap.

Bagaimanapun, masih tidak jelas bagaimana dia memperoleh akses kepada internet ketika pesawat belum lagi mendarat.

Difahamkan, pasukan penyelamat sedang berhempas-pulas untuk mengeluarkan baki mayat mangsa penumpang dari bangkai pesawat berkenaan yang hancur berkecai.

Jurucakap polis, AK Chhetri berkata, sebanyak 70 mayat mangsa penumpang telah ditemui sehingga awal pagi Selasa.

“Lapan mayat sudah diserahkan kepada waris keluarga masing-masing. Penyerahan 14 mayat akan dibuat selepas proses autopsi selesai, manakala 48 mayat bakal dihantar ke Kathmandu untuk ujian DNA,” jelasnya.

Pihak berkuasa turut menggunakan dron untuk mengesan dua lagi korban nahas tersebut setelah kawasan carian diperluaskan kepada tiga kilometer.

Pada Isnin, pasukan penyelamat menyerahkan kotak hitam pesawat buatan Perancis tersebut kepada pihak berkuasa berkaitan untuk siasatan selanjutnya bagi mengenal pasti punca sebenar kemalangan tragis berkenaan. – Agensi


“Berguguran Tiles Himpap Dapur. Kontraktor Pula Jawab Nasiblah…” Wanita Ni Kongsikan, Bikin Ramai Tak Puas Hati!

Dalam kehidupan ini memang macam-macam perkara boleh berlaku tanpa diduga. Kadang-kadang tidak ada angin tidak ada ribut, tiba-tiba boleh pula jubin yang terpasang elok di bahagian dapur memasak jatuh dengan sendirinya.

Hal ini terjadi pada salah seorang ahli group Masak Apa Hari Ini yang dikenali sebagai Jaja Rahman. Difahamkan wanita ini telah pun mempersiapkan semua ramuan dan bahan-bahan untuk memasak rendang di dapur.

Dalam keterujaannya menyediakan menu istimewa untuk keluarga, tiba-tiba bertukar tragedi ngeri bila jubin dinding dapurnya jatuh dan menghempap semua ramuan yang ada di dapur tersebut.

“Nak buat rendang nasib untuk makan tengahari, tengah kecut daging, nahhh kauuuu berguguran tiles jatuh himpap dapur dan bahan-bahan. Nasib baik jugak la kepala x bocor dan dapur kukuh tak pecah walau jubin berat jatuh tepat atas permukaan.”

Difahamkan juga, kejadian tersebut tiada kecederaan serius, hanya luka-luka kecil. Terkejut dengan apa yang berlaku, wanita ini bertindak untuk menghubungi pihak kontraktor untuk mengetahui punca boleh berlaku demikian. Namun apa yang lebih membuat rasa kecewa setelah mendengar jawapan daripada kontraktor tersebut. Memang tidak masuk akal dan tidak berasas.

“Terus tak jadi masak.Nangis. Sedey, contractor boleh gelak-gelak kata benda ni biasa jadi. Nasiblah dia kata.

“Serius cannot brain betul ke ade antara kawan-kawan yang pernah kena?,” ujarnya lagi.

Apabila diajukan soalan kepada ahli group, nyata ramai yang memberi komen dan berkongsi pengalaman yang sama. Malah tidak kurang juga menyarankan agar dikenakan tindakan kepada kecuaian pihak kontraktor.

Fadzliyani Kamaruddin “Sebab2 kejadian tile jatuh:-1)kualiti tile tak bagus, 2) pemasangan yg cincai/ tak teliti, 3) ada gegaran/ pembinaan berdekatan. Memang perkara yg sering berlaku…. Kalau tile yg diganti tu spesis sama kemungkinan akan berlaku jugak…”

Shun Ahmad “Sepatutnya kena buat lubang2 dlu dn pakai gum simen tepek tile…mmg kntratr ni x lulus hsl keja dia..”

Diana Husin “Saya penah kene mcm ni.. Dia punya letop mcm bom.. Abis kuali pisau pgan smua berkecai.. Masa saya tgh masak.. Nasib saya ni masak sambil tu baca ayat kursi.. Saya nk terkencing.. Baru masuk satu kaki ky bilik air.. Terus meletop abis terbang.. Klu saya ada kt situ mmg muka abis… Allah masih bg umur yg panjang saya.. Tula kene sllu amalkan ayat Kursi bila dimana berada”

Jannatul Naim Mohamed Ramli “Pengalaman sy lantai.. Hari buat open house.. tetamu tgh ramai tiba2 lantai bengkak.. tutup ngn karpet.. selesai majlis berderai pecah tiles. Cara install x betul.. sepatutnya lantai atau dinding kena lubang dulu (hack) baru la motar dgn tiles.. tp kerja mudah terus motar dgn tiles lekat pd lantai atau dinding.. ibarat gam tiles tu.”

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Bila Orang Tersayang Menghadap Ilahi. Ini Persediaan Yang Patut Kena Tahu.

Setiap yang bernyawa pasti akan merasa mati. Tiada siapa yang akan terlepas. Sama ada lambat atau cepat. Ia adalah rahsia Allah. Kita sebagai hambanya harus bersedia apabila ajal tiba.

Oleh kerana itu, sebagai persediaan untuk menghadapi pasangan atau orang tersayang kematian, ini yang patut kita lakukan.

Saya ada membaca beberapa catatan kenalan di FB, apabila orang yang tersayang pergi menghadap Ilahi. Ia peristiwa yang sudah pasti menyedihkan.

Sungguh, berat mata memandang, berat lagi bahu yang memikul. Saya yang tiada pengalaman mak atau ayah sendiri meninggal ni pun, boleh feel kesedihan tu.

Dan memang susah dan memakan masa untuk move on kan?

Allah…

So, pagi ini saya nak kongsikan 9 adab apabila berhadapan dengan kematian dan perkara-perkara yang bagus kalau boleh dibuat terutamanya oleh pasangan atau anak-anak si mati.

Menerima hakikat bahawa mati itu satu kemestian dan ujian dari Allah SWT [Surah Al-Mulk, ayat 2].

Suka atau tau suka, semua orang akan mati [Surah Al-An’am ayat 94].

Apabila datangnya kematian, ia tidak akan tercepat atau terlambat walau sedetik pun [Surah Al-A’raf ayat 34].

Sepatutnya dengan berita kematian menyebabkan kita lebih bersedia dan sentiasa bertaubat.

Menerima kematian dengan adab yang digariskan oleh agama Islam.

*Mengucapkan إِنَّا لِلَّهِ وَإِنَّا إِلَيْهِ رَاجِعُوْنَ [Surah Al-Baqarah ayat 155 dan 156].

*Bersabar apabila menerima berita kematian kerana pahala bagi orang yang sabar tiada hadnya di sisi Allah SWT [Surah Az-Zumar, ayat 10]

*Berdoa dengan doa yang diajar oleh Rasulullah SAW [Hadith riwayat Muslim].

اللهُمَّ أْجُرْنِي فِي مُصِيبَتِي وَأَخْلِفْ لِي خَيْرًا مِنْهَا

Maksudnya: “Ya Allah, kurniakanlah aku ganjaran atas musibahku dan gantikanlah yang lebih baik daripadanya.”

Jika berkesempatan, hadirlah solat jenazah dan berdoalah untuk si mati.

* Hukum solat jenazah ialah fardhu kifayah, sama seperti hukum memandikan, mengkafankan dan mengebumikan jenazah juga fardhu kifayah.

* Antara doa yang diajar oleh Rasulullah SAW ialah :

1.Doa pertama [Hadith riwayat Muslim].

اللَّهُمَّ اغْفِرْ لَهُ وَارْحَمْهُ وَاعْفُ عَنْهُ وَعَافِهِ وَأَكْرِمْ نُزُلَهُ وَوَسِّعْ مُدْخَلَهُ وَاغْسِلْهُ بِمَاءٍ وَثَلْجٍ وَبَرَدٍ وَنَقِّهِ مِنَ الْخَطَايَا كَمَا يُنَقَّى الثَّوْبُ الأَبْيَضُ مِنَ الدَّنَسِ وَأَبْدِلْهُ دَارًا خَيْرًا مِنْ دَارِهِ وَأَهْلاً خَيْرًا مِنْ أَهْلِهِ وَزَوْجًا خَيْرًا مِنْ زَوْجِهِ وَأَدخِلْهُ الجَنَّةَ وَقِهِ فِتْنَةَ الْقَبْرِ وَعَذَابَ النَّارِ

Maksudnya: “Rasulullah SAW telah melakukan solat jenazah, lalu aku mendengar Baginda berdoa.

Ya Allah! Ampunilah dan rahmatilah dia, lepaskanlah dia daripada apa-apa yang tidak disukainya dan maafkanlah dia, muliakanlah keadaannya dan luaskan kuburnya.

Mandikanlah dia dengan air, salji dan air yang dingin. Bersihkanlah dia daripada segala kesalahan sebagaimana dibersihkan baju yang putih daripada segala kekotoran.

Gantikanlah rumahnya yang lebih baiki daripada rumahnya, keluarga yang lebih baik daripada keluarganya dan pasangan yang lebih baik daripada pasangannya.

Masukkanlah dia ke dalam syurga dan peliharalah dia daripada fitnah kubur dan azab neraka.

Auf berkata: Aku berharap biarlah aku menjadi mayat itu kerana doa Rasulullah SAW ke atas mayat tersebut.”

2. Doa kedua [Hadith riwayat Abu Daud].

اللَّهُمَّ لاَ تَحْرِمْنَا أَجْرَهُ وَلاَ تَفْتِنَّا بَعْدَهُ وَاغْفِرْ لَنَا وَلَهُ

Maksudnya: “Ya Allah! Janganlah Engkau tahan pahalanya daripada kami dan janganlah timbulkan fitnah kepada kami selepas kematiannya serta ampunilah kami dan dia”.

3. Doa ketiga [Hadith riwayat Abu Daud dan Ibnu Majah].

اللَّهُمَّ اغْفِرْ لِحَيِّنَا وَمَيِّتِنَا وَصَغِيرِنَا وَكَبِيرِنَا وَذَكَرِنَا وَأُنْثَانَا وَشَاهِدِنَا وَغَائِبِنَا اللَّهُمَّ مَنْ أَحْيَيْتَهُ مِنَّا فَأَحْيِهِ عَلَى الْإِيمَانِ وَمَنْ تَوَفَّيْتَهُ مِنَّا فَتَوَفَّهُ عَلَى الْإِسْلَامِ اللَّهُمَّ لَا تَحْرِمْنَا أَجْرَهُ وَلَا تُضِلَّنَا بَعْدَهُ

Maksudnya: “Ya Allah, Ampunkanlah dosa orang yang hidup di kalangan kami, yang mati, yang kecil, yang besar, lelaki, perempuan, yang hadir dan yang ghaib.

Ya Allah, siapa yang Kamu hidupkannya di kalangan kami maka hiduplah ia di atas iman dan siapa yang mematikannya maka matilah ia di atas Islam.

Ya Allah janganlah Kamu halangkan kami dari pahalanya dan sesatkan kami selepasnya.”

Jangan meratapi si mayat.

* Haram hukumnya menangis secara berlebihan seperti meraung dan sebagainya [Hadith riwayat Muslim].

* Diharuskan menangis sekadar menzahirkan rasa kesedihan kerana itu adalah fitrah manusia.

Jangan mengaitkan kematian dengan perkara-perkara buruk yang lain [Hadith riwayat Muslim].

*Pujilah si mati dan jangan mengungkit keaibannya [Hadith riwayat Muslim].

*Berpada-padalah dalam mewujudkan dan memelihara kenangan bersama si mati [Hadith riwayat Bukhari].

*Anak-anak bolehlah melakukan beberapa bentuk amalan sebagai sumbangan terhadap si mati :

a. Doa dan istighfar memohon keampunan baginya [Surah Al-Hasyr].

b.Bersedekah bagi pihaknya [Hadith riwayat Bukhari dan Muslim].

c. Melaksanakan badal haji dan umrah baginya [Hadith riwayat Bukhari].

d. Menggantikan puasanya yang tertinggal sekiranya tahu [Hadith riwayat Bukhari dan Muslim].

Ziarahilah kuburnya dan melakukan amalan-amalan sunat seperti :

– Memberi salam, mendoakan kerahmatan, keampunan dan kesejahteraan bagi si mati [Hadith riwayat Muslim]?

– Salam dan doa yang dianjurkan oleh Rasulullah SAW ialah :

السَّلاَمُ عَلَيْكُمْ أَهْلَ الدِّيَارِ مِنَ الْمُؤْمِنِيْنَ وَالْمُسْلِمِيْنَ، وَإِنَّا إِنْ شَاءَاللهُ بِكُمْ لاَحِقُوْنَ وَيَرْحَمُ اللهُ الْمُسْتَقْدِمِيْنَ مِنَّا وَالْمُسْتَأْخِرِيْنَ أَسْأَلُ اللهَ لَنَا وَلَكُمُ الْعَافِيَةَ.

Maksudnya: “Semoga kesejahteraan untukmu, wahai penghuni kubur dari kaum mukminin dan muslimin.

Sesungguhnya kami Insya Allah akan menyusul, ( semoga Allah Ta’ala memberikan rahmat kepada orang-orang yang (telah meninggal) terlebih dahulu diantara kami dan orang-orang yang akan datang.”

*Membaca Al-Quran kepada si mati. Ini boleh dilakukan setiap awal pagi.

Saya berdoa semoga semua yang ditimpa dengan musibah kematian diberikan pahala yang besar oleh Allah SWT.

#KAB

– mati tak mungkin bisa kau hindari, tak mungkin engkau dapat lari, ajalmu kian menghampiri –

#SHARE kepada orang yang kita sayang. Mereka mungkin sedang berduka. Kalau boleh #Tag namanya lagi bagus.


Jangan Abaikan Petua Orang Lama Ni Kalau Nak Pastikan Awet Muda Dan Wajah Cantik  Berseri, Sila Buat Ni Ye!

Cantik dengan bantuan solekan memang mudah namun bagaimana pula halnya bila mana solekan ditanggalkan? Cantik semulajadi tanpa solekan, itu yang dicari semua wanita. Namun bagaimana mengekalkan kecantikan semulajadi ini.

Sebenarnya untuk wajah kembali berseri biarpun tanpa solekan boleh saja menggunakan bahan-bahan semula jadi. Tak perlukan produk mahal pun.

Bahkan inilah yang diamalkan oleh orang-orang tua kita satu ketika dulu. Lari daripada menggunakan bahan kimia, kita cuba praktikkan petua mak-mak dan nenek kita. Nak cantik kena usaha! Jom sama-sama kita amalkan;

Naikkan Seri Muka

1.Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

2. Basuh muka dengan air kelapa

Seminggu sekali, cuci muka dengan air kelapa,biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

3. Bancuhan serbuk kunyit  dan madu

Campurkan satu sudu kecil kunyit dan satu sudu besar madu asli. Bancuhan kunyit dan madu ini untuk dijadikan masker muka. Amalkan seminggu sekali. Kesannya, parut jerawat hilang dan muka bersih berseri .

4. Sapu yogurt asli

Sapu yougurt pada wajah, kemudian biarkan selama 15 minit lalu bilas. Wajah akan tampak gebu, halus mulus.

5. Skrub beras pulut

Sesekali buat skrub daripada beras pulut yang digabungkan bersama garam dan gula. Kisar halus dan kemudian sental wajah hingga rata. Bilas wajah bersih. Hasilkan kulit akan lebih licin dan lembut.

6.Air Mawar

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

Selamat mencuba!


Gara-Gara Pesakit Menipu, Doktor Serta Suami & Bayi Disahkan Positif Covid-19

Wabak Covid-19 setakat 12 tgh hari ini, kes dilaporkan sebanyak 110.
Jumlah keseluruhan kes di Malaysia: 900 & tabligh 576. Manakala jumlah kes di ICU sebanyak 20 kes.

Kes sembuh & discaj pula 15 manakala njumlah keseluruhan yang sembuh: 75 & Jumlah kematian pula 2 kes. Sebanyak 823 Kes masih di rawat.

Itu laporan terbaru kes COVID-19 di negara kita.

Namun, masih ada individu di negara ini yang enggan memberi kerjasama. Sehinggakan orang lain terkena tempias.

Dalam satu perkongsian di Facebook, gara-gara seorang individu yang tidak bertanggungjawab yang tidak mendedahkan sejarah perjalanannya, menyebabkan orang lain dijangkiti virus tersebut.

Menurut Nurfaizal Fariz Sahdan, rakannya yang merupakan pegawai perubatan disahkan positif Covid-19 disebabkan ada pesakit yang menipu.

“Hari ini sahabat kami seorang doktor disahkan positif Covid-19. Bukan itu sahaja, suami dan anaknya yang masih bayi pun telah disahkan positif Covid-19.

“Gara-gara seorang pesakit yang menipu apabila ditanya tentang sejarah perjalanan dan kontak Covid-19,” tulisnya di Facebook.


“Ayah Rakan Terbaik Di Dunia.” Momen Pensyarah Peluk Anak Terima Ijazah Bikin Sebak. Rupanya 30 Tahun Dulu Ayah Ni Bekas Pelarian!

Majlis Konvokesyen ada detik yang cukup dinanti- nantikan setiap pelajar. Inilah harinya segala penat lelah dan usaha sudah berbayar.

Memegang segulung ijazah momen yang cukup indah dan bakal disimpan sebagai kenangan manis dalam hidup. Apatah lagi hari tersebut, kehadiran insan penting seperti ibu bapa di dalam dewan menemani membuatkan anak lebih bahagia.

Itulah perasaan yang dikongsikan seorang pengguna Twitter dikenali sebagai Safija apabila memeluk bapanya seusai menerima skrol ijazah.

Apa yang menariknya, dia memeluk bapa tersayang di atas pentas konvokesyen itu memandangkan bapanya adalah pensyarah di universiti tersebut.

30 years ago my dad escaped the Bosnian war and came to Malaysia as a refugee.

30 years later he is an esteemed professor and was a VIP & was sitting on stage & witnessed me receive my First Class Degree in Political Science (with Honours).

Rupa-rupanya, ada kisah yang cukup menyentuh hati disebalik kejayaan bapanya bergelar pensyarah. Menurut Safija, 30 tahun lalu, bapanya iaitu Dr Spahic Omer adalah seorang pelarian perang yang datang dari Bosnia. Berkat usaha gigih dia berjaya bergelar seorang pensyarah.

Tiada yang lebih membanggakan seorang anak apabila menerima ijazah dengan kehadiran si ayah di bangku VIP sewaktu isitadat konvokesyen berlangsung. Malah, momen anak dan ayah ini berpelukan di atas pentas usai menerima Ijazah Kelas Pertama dalam bidang Sains Politik membuatkan ramai sebak.

Akuinya Safiya, bapanya adalah rakan baik serta insan yang sentiasa memberikan semangat serta sokongan bagi meneruskan pengajian serta kerjayanya kini.

Pengorbanan yang telah dilakukan dari dulu sehingga saat ini sememangnya tidak mampu dibalas dan hanya ucapan terima kasih serta kasih sayang yang berpanjangan mampu diberikan.

so much positivity because of this tweet! thank you all so much for your kindness!

my dad is my best friend in the whole entire world, he has been my biggest support during my studies & now in my career. i’d never be able to repay all that he’s done.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Setiap Anak Ada Potensi Diri. Usah Bandingkan Jika Nak Anak Cemerlang

Setiap anak ada potensi diri. Jadi usah bandingkan anak dengan anak lain. Tentu kita ibu bapa pun tidak suka dibandingkan dengan orang lain. Begitu juga anak-anak kita.

Perkongsian bapa ini, Syahr Musafir ada benarnya yang menjelaskan sebab anak-anak tidak sepatutnya dibandingkan.

“Anak kau tak puasa ke? Anak aku mula puasa masa umur 4 tahun, aku ajar dari awal. Sekarang umur 6 tahun, puasa penuh. Alhamdulillah… Rugilah anak kau umur dah 6 tahun belum puasa penuh. Nanti makin besar makin payah nak ajar…”

Bukan bab puasa saja, bab tahu ABC, membaca, mengira pun sama.

“Anak aku ada dua orang. Si abang tu aku mula hantar sekolah tadika masa umur 3 tahun setengah cam tu. Alhamdulillah umur 5 tahun dah boleh baca surat khabar dengan lancar. Tetapi si adiknya, aku hantar ke tadika pada umur yang sama macam si abang. Umur 4 tahun sekarang ni tapi ABC pun tak kenal lagi. Aku tengok anak kau umur 4 tahun dah lancar membaca. Hebatnya anak kau….”

“Anak kau dapat 6A dalam UPSR? Tahniah weiii. Anak aku dapat 4A je. Dua subjek lagi tak tahulah kenapa, dapat 1B dan 1C. Tak tahulah kenapa, sejak kecil umur 4 tahun pergi sekolah sama macam anak kau, pergi tuisyen pun sama macam anak kau, tapi anak aku tak cukup pandai macam anak kau…”

Itu bab akademik. Pernah dengar ibu bapa banding-bandingkan anak berdasarkan rupa paras?

“Dua orang anak aku, dari kecil, si kakak ikut kulit aku, putih. Yang adik ikut kulit ayahnya, gelap. Sebab tu jodoh si kakak ni cepat, nikah masa umur 25. Si adik ni lambat, ni umur 27 baru ada orang merisik…”

Alkisahnya…

Saya pernah dengar sendiri 4 situasi di atas. Saya yakin anda pernah alami juga. Atau sekurang-kurangnya pernah dengar.

Inilah realitinya, orang dewasa banding-membandingkan anak.

Cuba kita bayangkan kalau kita ubah situasi. Fikirkan bagaimana si anak-anak pula banding-membandingkan ibu bapa mereka.

“Ayah aku lembab sikit bab nak mengajar aku dan adik-beradik aku puasa. Umur 8 tahun baru ayah aku ajar aku puasa. Tu yang aku umur 10 tahun baru puasa penuh. Kau untunglah ada ayah yang efisien dan rajin. Umur 3 tahun dah belajar puasa, sekarang umur 10 tahun dah puasa penuh siap khatam qur’an lagi. Untunglah kau…”

“Ayah mak aku tak fikir jauh. Masih dok bawah tempurung. Orang lain hantar anak-anak ke tuisyen supaya boleh belajar lebih untuk jawab peperiksaan supaya dapat keputusan yang tinggi. Tapi mak ayah aku mana ada duit. Malas kerja belaka. Kalau mak ayah aku rajin dan dapat duit lebih, mestilah aku pun boleh pergi tuisyen macam kau pergi tu. Mesti aku pun boleh berjaya juga. Tapi itulah, mak ayah aku pemalas. Malas kerja, mana nak dapat duitnya…”

“Ayah mak aku, kedua-duanya kulit putih. Patutlah aku putih melepak. Ayah kau kulit hitam, mak kau pun hitam, jadilah kau hitam. Kesian kau…”

“Ayah aku ada PhD weiiii. Rajin belajar sampai PhD. Ayah kau ada apa? Setakat degree je. Malu la ada ayah camtu… Mesti ayah kau dulu SPM cukup-cukup makan je. Ayah aku cemerlang masa SPM, dapat biasiswa pergi luar negara, belajar sampai hujung dunia tu… Ayah kau mesti tak pandai macam ayah aku…”

Agak-agak, kita gembira kalau dengar anak-anak berbicara sebegini membanding-bandingkan kejayaan ibu bapa mereka dengan ibu bapa rakan-rakan?

Saya sebenarnya kesian bila tengok anak-anak seusia 4 hingga 7 tahun ini dibanding-bandingkan oleh ibu bapa sendiri. Anak jiran dah pandai baca buku ensiklopedia, anak kita eja ‘ibu’ pun jadi ‘abu.’ Anak kawan umur 4 tahun dah pandai tulis karangan 1000 patah perkataan, anak kita pegang pensel pun salah lagi. Anak saudara kita umur 5 tahun sudah tahu pakai mekap tebal tapi nampak natural macam Kate Middleton, anak kita umur 7 tahun sikat rambut pun malas.

Sebenarnya pada umur sebegini anak-anak perlu disuburkan dengan nilai-nilai kehidupan.

Contohnya keyakinan diri. Orang putih kata self-confidence. Bercakap dengan orang, bergaul, kita puji kebaikan yang anak-anak kita buat, berikan peluang mereka buat silap supaya kita boleh perbetulkan, bercakap depan orang (dalam kelas di tadika), dan pelbagai lagi.

Contoh seterusnya adalah akhlak dan moral. Berterima kasih apabila diberikan bantuan, meminta maaf apabila buat salah, senyum apabila bersua muka, hormat orang yang lebih tua, bersalam cium tangan atau tunduk hormat, hormat guru dan ibu bapa, luahkan rasa sayang pada ibu bapa dan adik-beradik, berpakaian bersih dan kemas, dan macam-macam lagi.

Contoh lain adalah kemahiran untuk surive dalam hidup. Seperti tahu harga wang dan bagaimana nak membeli dan buat bayaran, cara melintas jalan raya, jangan bercakap atau ikut orang yang tak dikenali, pupuk minat belajar seni mempertahankan diri seperti silat atau taekwondo, dan sebagainya.

Umur baru 5 tahun ibu bapa dah nak hantar anak-anak ke sekolah berasrama penuh, tuisyen atau kelas peribadi berbayar yuran paling mahal dalam dunia pun tak apa, anak-anak masing-masing, bukan kita nak halang. Tetapi apa pun potensi atau pencapaian anak-anak seusia 3 hingga 7 tahun, usahlah dibanding-bandingkan dengan pencapaian kanak-kanak lain. Too early to say anything. Kesian si anak, asyik dibandingkan. Sedangkan kita sebagai ibu bapa tak suka orang bandingkan kita dengan ibu bapa lain.

Cool je, lakukan dengan slow and steady. Anak-anak kita bukan bahan eksperimen, anak-anak adalah mutiara kehidupan. Didik dengan aman, agar tumbesarannya menjadi manusia yang aman. Bukan carca-merba.

Anak-anak kita bukan bahan bandingan. Nak banding, banding supaya kita tahu apa nak dibuat supaya anak-anak berubah jadi lebih baik. Bukan membandingkan sebab nak jadikan modal bersembang dengan kawan atau lawan.

Ingatlah selalu, setiap anak mempunyai potensi yang berbeza. Jangan bebankan anak-anak seusia 3 hingga 7 tahun dengan perkara-perkara tak perlu sebegini. Jangan bebankan diri kita sebagai ibu bapa juga. Penat tau banding-membanding ni…. Anak itu anak kita, kan? Sayangi seadanya tanpa membanding-banding, kita pun akan lebih tenang jiwa.

Moga kita menjadi ibu bapa yang hebat dalam mendidik anak.